title: Eduardo Mendoza

text: Vuonna 1992 ilmestyneessä romaanissa "Tulvan vuosi" (El Año del Diluvio) Mendoza kuvaa sisar Consuelon sisäisiä ristiriitoja tämän tavatessa Augusto Aixelân ja rakastuessa tähän. Samalla hän käsittelee siinä Espanjan sisällissodan jälkeisiä aikoja.


title: Eduardo Mendoza

text: Mendozan kolmas merkittävä Barcelona-romaani "Una comedia ligera" ilmestyi 1996, ja se kuvaa 1940-lukua. Teos "El misterio de la cripta embrujada" on ensimmäinen hänen parodisista teoksistaan, joissa hän kertoo hullun salapoliisin tarinan. Kirja on samalla sekä salapoliisiromaani että jännityskertomus. Sen tarina jatkuu teoksessa "El laberinto de las aceitunas", joka on hänen menestyneimpiä teoksiaan. Kolmas saagan romaani on "La aventura del tocador de señoras" (20029 ja neljäs ja viimeinen "El enerdo de la bolsa y la vida" (2012).


title: Eduardo Mendoza

text: "El País" -sanomalehti on julkaissut jatkokertomuksina kaksi romaania "Sin noticias de Gurb" ja "El último trayecto de Horacio Dos", jotka molemmat ovat humoristisia science fiction -romaaneja.


title: Eduardo Mendoza

text: Vuonna 1990 ilmestyi hänen ensimmäinen katalaaninkielinen teoksensa "Restauració". Hän käänsi sen itse myöhemmin espanjaksi.


title: Eduardo Mendoza

text: Mendoza sai vuonna 2010 Premio Planeta -kirjallisuuspalkinnon romaanista "Kissatappelu. Madrid 1936" (Riña de gatos. Madrid 1936, 2010). ja 2013 Euroopan kirjallisuuspalkinnon kaunokirjallisuussarjassa samasta romaanista.


title: Niclas Nylund

text: Niclas Nylund (s. 7. syyskuuta, 1995 Masku) on suomalainen autourheilija. Hän aloitti uransa karting-sarjoissa vuonna 2008. Vuonna 2012 Nylund voitti Suomen KF1 ja KF2-luokkien mestaruuden ja sijoittui kolmanneksi Viking Trophy KF2-luokassa. Vuonna 2014 Nylund kilpaili Ranskan Formula 4-sarjassa. Hän saavutti kauden aikana yhden kolmossijan ja 44 pistettä. Vuonna 2015 Nylund ajaa uudessa SMP Formula 4 -sarjassa.


title: Simo Laaksonen

text: Simo Laaksonen (s. 10. syyskuuta 1998 Marttila) on suomalainen autourheilija.


title: Simo Laaksonen

text: Laaksonen aloitti karting-uransa vuonna 2009, jolloin hän sijoittui kolmanneksi Suomen KF6 Challenge -sarjassa. Vuonna 2012 hän voitti Suomen KF3-luokan mestaruuden. Vuonna 2013 Laaksonen sijoittui neljänneksi NEZ Championship KF2 -luokassa.


title: Simo Laaksonen

text: Seuraavana vuonna Laaksonen siirtyi kartingista pikkuformuloihin. Hän kilpaili Ranskan Formula 4 -sarjassa, jossa saavutti yhden kakkossijan sekä 31 pistettä ja sijoittui sarjan 17:nneksi. Vuonna 2015 Laaksonen jatkoi Ranskan F4 -sarjassa, saavutti yhden voiton ja kaksi muuta palkintosijaa ja sijoittui sarjan kuudenneksi. Hän ajoi myös SMP Formula 4 -sarjassa, jossa saavutti 60 pistettä. Vuonna 2016 Laaksonen kilpaili Saksan ADAC Formula 4 -sarjassa. Kaudella 2017 Laaksonen ajoi European F3 Open -sarjaa espanjalaisessa Campos Racing -tiimissä ja sijoittui loppupisteissä kuudenneksi.


title: Simo Laaksonen

text: Kaudella 2018 Laaksonen nousi GP3-sarjaan ja jatkoi yhteistyötä Campoksen kanssa.


title: Aleksei Araktšejev

text: Aleksei Andrejevitš Araktšejev (; 4. lokakuuta 1769 Novgorodin kuvernementti – 3. toukokuuta 1834 Gruzino) oli venäläinen kenraali ja valtiomies, joka käytti suurta valtaa tsaari Aleksanteri I:n valtakauden jälkipuoliskolla. Hänet tunnettiin ankaruudestaan. Araktšejev vaikutti Suomen historiaan toimimalla Venäjän sotaministerinä vuosina 1808–1810, eli Suomen sodan aikana.


title: Aleksei Araktšejev

text: Araktšejevin isä oli pieni maanomistaja Novgorodin kuvernementissä. Hän kävi vuosina 1783–1787 tykistöupseerikoulun ja palveli sen jälkeen tykistöupseerina Venäjän armeijassa. Hän ystävystyi jo nuorena kruununprinssi Paavalin kanssa. Vuonna 1792 Paavali pyysi Araktšejevia järjestämään uudelleen tykistön johtamassaan Hatšinaan sijoitetussa armeijassa. Kun Paavalista vuonna 1796 tuli hallitsija, hän nimitti Araktšejevin Pietarin varuskunnan komendantiksi ja antoi tälle tehtäväksi koko Venäjän armeijan uudelleenorganisoinnin. Araktšejevin tiukat otteet johtivat kuitenkin upseerien tekemiin valituksiin, ja vuonna 1798 hänelle myönnettiin ero ja samalla kenraaliluutnantin arvo. Hän palasi takaisin palvelukseen jo seuraavana vuonna. Paavalin salamurhan aikaan vuonna 1801 hän oli kuitenkin vielä siinä määrin syrjässä vallan keskuksesta, ettei voinut ryhtyä toimiin murhasalaliittolaisia vastaan.


title: Aleksei Araktšejev

text: Uusi hallitsija Aleksanteri I nosti Araktšejevin kuitenkin pian takaisin suosioon. Vuosina 1802–1805 hän johti komiteaa, joka kehitteli Venäjän armeijalle kevyempiä ja helpommin liikuteltavia tykkejä, mikä mahdollisti tykkien tehokkaamman keskityksen taisteluissa ratkaiseviin paikkoihin. Araktšejev nimitettiin vuonna 1803 tykistön ylitarkastajaksi ja 1808 sotaministeriksi. Hän sai myös vuonna 1807 tykistökenraalin arvon. Suomen sodan aikana sotaministeri Araktšejev patisteli Venäjän armeijaa hyökkääväämpään toimintaan. Hän mahdollisesti vaikutti siihen, että venäläisten joukkojen ylipäällikkönä Suomessa toiminut kenraali Friedrich Wilhelm von Buxhoevden erotettiin, koska tämä oli keskeyttänyt syksyllä 1808 menestyksekkään etenemisen Lohtajan ja Olkijoen aselepoihin. Kun Venäjän armeija keväällä 1809 arkaili lähteä hyökkäämään heikentyneiden merenjäiden yli Ahvenanmaalle, Araktšejev saapui Turkuun komentamaan hyökkäykseen vauhtia. Menestyksekäs hyökkäys Ahvenanmaan kautta Grisslehamniin sinetöi Ruotsin tappion sodassa.


title: Aleksei Araktšejev

text: Araktšejev vastusti liberaaleja hallinnollisia uudistuksia, joita Aleksanteri I toteutti valtiosihteerinsä Mihail Speranskin vaikutuksesta. Kun tsaari vuonna 1810 perusti neuvoa-antavan valtakunnanneuvoston, Araktšejev erosi sotaministerin tehtävistä. Hän kuitenkin hyväksyi myöhemmin samana vuonna paikan valtakunnanneuvoston sotilasosaston johtana. Speranskin tultua vuonna 1812 syrjäytetyksi Araktšejevista tuli yksi Aleksanteri I:n vaikutusvaltaisimmista neuvonantajista. Vuoden 1812 Napoleonin Venäjän-sotaretken aikana hän vastasi tsaarin kaikkien sotilaallisten käskykirjeiden laatimisesta ja toimittamisesta. Kun Aleksanterin mielenkiinto suuntautui yhä enemmän ulkopolitiikkaan, Araktšejev sai vuonna 1815 vastuulleen kaikkien valtakunnan sisäisten asioiden käsittelyn valtakunnanneuvostossa, ja hän johti seuraavan kymmenen vuoden ajan Venäjän sisäpolitiikkaa.


title: Aleksei Araktšejev

text: Araktšejev oli vanhoillinen, mutta hän hyväksyi maaorjuuden lakkauttamisen Baltian maakunnissa vuosina 1816–1819 ja pohti myös mahdollisuutta lakkauttaa maaorjuus asteittain koko valtakunnassa. Kaikki uudistukset hän toteutti säälimättömällä tehokkuudella, piittaamatta julmuuksista. Varojen säästämiseksi ja siihen saakka viljelemättömän maan viljelyskäyttöön saamiseksi luotiin vuodesta 1816 alkaen Araktšejevin valvonnassa laaja verkosto maanviljelyä harjoittaneita sotilassiirtokuntia, joihin sijoitettiin parhaimmillaan kolmasosa kaikista Venäjän vakinaisen armeijan joukoista, ja joissa sotilaiden oli tarkoitus ruokkia itse itsensä omalla maatyöllään. Ne sijaitsivat pääosin Etelä-Venäjällä sekä Novgorodin seudulla. Siirtokunnissa toteutettu ankara sotilaskuri nostatti kuitenkin kapinoita. Kun Nikolai I tuli hallitsijaksi vuonna 1825, Araktšejev sai eron kaikista viroistaan ja vetäytyi eläkkeelle. Hän asui sen jälkeen tiluksillaan Gruzinossa, jossa hänen kerrottiin kohdelleen maaorjiaan julmasti.


title: Aleksei Araktšejev

text: Jälkimaailma muisti Araktšejevin taantumuksellisena hirmuvaltiaana, vaikka muutos Venäjän sisäpolitiikassa 1810-luvulla johtui pikemminkin Aleksanteri I:n kääntymisestä myöhempinä vuosinaan konservatiivisemmaksi eikä niinkään Araktšejevista itsestään. Aleksanteri II lakkautti lopulta Araktšejevin luoman sotilassiirtokuntajärjestelmän.


title: Manteliketapani

text: Manteliketapani ("Terminalia catappa") on trooppinen lehtipuu, jota kasvatetaan koristekasvina varsinkin katujen varsilla.


title: Manteliketapani

text: Puu kasvattaa ensin yhden rungon, jonka saavutettua latvakorkeuden se alkaa tuottaa sivuille tukevia oksia. Puu voi kasvaa 30 m korkeaksi. Se pudottaa lehtensä ensimmäisen kerran noin kolmen vuoden iässä ja sen jälkeen kahdesti vuodessa. Ennen putoamistaan lehdet saavat oranssinsävyisen syysvärin. Siemenet ovat syötäviä, ja niitä sanotaan joskus trooppisiksi manteleiksi.


title: Lohtu (kappale)

text: ”Lohtu” on Uusi Lastensairaala 2017 -keräystä varten perustetun Live Aid ULS2017 -musiikkiprojektin levyttämä kappale, joka julkaistiin 9. toukokuuta 2014. Kappaleen on säveltänyt Tuomas Holopainen sekä sanoittaneet Jurek ja Cheek. Kappaleen musiikkivideon ohjasi Dome Karukoski.


title: Lohtu (kappale)

text: Kappaleella esiintyy yhteensä 17 artistia, jotka ovat Cheek, Chisu, Jari Sillanpää, Jenni Vartiainen, Jesse Kaikuranta, Johanna Kurkela, Jorma Uotinen, Juha Tapio, Lauri Tähkä, Lauri Ylönen, Lilli Paasikivi, Matti Salminen, Pekka Kuusisto, Peter Franzén, Riki Sorsa, Samu Haber ja Samuli Edelmann.


title: Lohtu (kappale)

text: Inspiraationsa kappale sai Bob Geldofin vuonna 1985 järjestämästä Live Aid -konsertista, jossa joukko tunnettuja artisteja esitti kappaleen ”We Are the World”. Lähes kaikki kappaleella mukana olevat artistit esiintyivät talkoovoimin järjestetyssä viiden tunnin pituisessa Live Aid ULS2017 -konsertissa kesäkuussa 2015 Helsingin olympiastadionilla.


title: Lohtu (kappale)

text: Kappale nousi parhaimmillaan latauslistan toiseksi, singlelistan kuudenneksi sekä se oli parhaimmillaan 37:nneksi soitetuin radiokappale.


title: Kultasadekassia

text: Kultasadekassia ("Cassia fistula") on hernekasveihin (Fabaceae) kuuluva keltakukkainen pensas, jota kasvatetaan tropiikissa koristekasvina. Sitä käytetään myös polttopuuna ja rohdoskasvina. Kultasadekassia on Thaimaan kansallispuu.


title: Kirjotulikruunu

text: Kirjotulikruunu ("Lantana camara") on verbenakasvien heimoon kuuluva ainavihanta pensas, jota käytetään koristekasvina. Monin paikoin kirjotulikruunu on haitallinen vieraslaji. Kansainvälinen luonnonsuojeluliitto (IUCN) on listannut lajin maailman sadan haitallisimman vieraslajin joukkoon.


title: Kirjotulikruunu

text: Kirjotulikruunu kasvaa 2–3 metriä korkeaksi pensaaksi. Varret ja lehdet ovat karvaisia. Lehdet ovat muodoltaan soikeita, hammaslaitaisia ja teräväkärkisiä, 5–13 cm pitkiä ja 2,5–5 cm leveitä. Lehtien tuoksu on epämiellyttävä. Kukinto on usein monivärinen, halkaisijaltaan 2,5–5 cm ja kupumainen. Kukat ovat pieniä, tavallisesti oransseja mutta joskus myös keltaisia, pinkkejä ja punaisia. Kirjotulikruunun hedelmä on pieni, vihertävän sinimusta ja hohtava luumarja. Kasvin kaikki osat ovat lievästi myrkyllisiä.


title: Kirjotulikruunu

text: Laji on hyvin muuntuvainen. Siitä on kehitetty satoja viljelylajikkeita ja -muotoja.


title: Kirjotulikruunu

text: Kirjotulikruunu on kotoisin trooppisesta Amerikasta.


title: Kirjotulikruunu

text: Kirjotulikruunu kestää hyvin suolaista maaperää ja suolaveden roiskeita. Läpimärkää maaperää laji ei kuitenkaan siedä. Kasvilla on voimakas juuristo ja sen leviämiskyky on erinomainen, minkä takia siitä on monin paikoin tullut luontoon levitessään hankalasti hävitettävä rikkaruoho. Kirjotulikruunusta on haittaa erityisesti maanviljelylle. Se voi aiheuttaa suurta haittaa myös trooppisten metsien uusiutumiselle vallatessaan hakkuualueita. Tiheät kasvustot estävät puuntaimia kasvamasta. Muun muassa Etelä-Intiassa laji hidastaa metsien uusiutumista.


title: Kirjotulikruunu

text: Kirjotulikruunua on viljelty yli 300 vuoden ajan. Kasvia käytetään sekä koristekasvina että pensasaidoissa. Se sopii myös polttopuuksi ja kateaineeksi. Lajia kasvatetaan myös ruukkukasvina. Kirjotulikruunun lehdistä saatavilla yhdisteillä on lääkinnällisiä ja antiseptisiä vaikutuksia.


title: Nikolaj Frobenius

text: Nikolaj Frobenius (s. 29. syyskuuta 1965 Oslo, Norja) on norjalainen kirjailija ja käsikirjoittaja.


title: Nikolaj Frobenius

text: Oslossa syntynyt Frobenius vietti lapsuutensa Rykkinnissa. Hän opiskeli elokuva-alaa Lontoossa LCP:ssä. Hän on kirjoittanut useita kirjoja ja käsikirjoituksia, muun muassa jännityselokuvaan "Insomnia", josta tehtiin mahtava Hollywood-elokuva "Insomnia" vuonna 2002. Hänen kansainvälinen läpimurtonsa kirjailijana oli romaani "Latours katalog" (1996). Hänen kirjojaan on käännetty parillekymmenelle kielelle. Romaanit ovat saaneet kriitikoilta kiitosta niin Norjassa kuin ulkomaillakin, ja hän on saanut useita kirjallisuuspalkintoja.


title: Nikolaj Frobenius

text: Frobenius on aiemmin ollut Vinduet-aikakauslehden toimittaja ja työskennellyt Norjan elokuvasäätiössä myymässä elokuvia 2005–2008. Frobenius on kirjoittanut menestyksekkäitä käsikirjoituksia, muun muassa elokuvaan "Sudenkorento" (2001). Vuonna 2011 hän muokkasi omasta puoliomaelämäkerrallisesta romaanistaan "Teori og praksis" käsikirjoituksen elokuvaan "Sønner av Norge". Hän on tehnyt vuonna 2013 valmistuneen elokuvan "Pioneer – sukellus meren syvyyksiin" käsikirjoituksen. Hän asuu ja työskentelee Oslossa.


title: Nikolaj Frobenius

text: Hänelle on myönnetty vuonna 1998 Anders Jahren kulttuuripalkinto.


title: Atlassetri

text: Atlassetri ("Cedrus atlantica") on setrien sukuun kuuluva havupuu. Se on toisinaan luokiteltu libanoninsetrin alalajiksi "Cedrus libani" var. "atlantica".


title: Atlassetri

text: Atlassetri on nuorena kartionmuotoinen, vanhana tasalatvainen. Se kasvaa 15-20 m korkeaksi, hyvissä oloissa jopa 30-metriseksi.


title: Sin (vuoden 1915 elokuva)

text: Sin on vuonna 1915 ensi-iltansa saanut Herbert Brenonin ohjaama ja käsikirjoittama yhdysvaltalainen mykkä draamaelokuva, jonka pääosissa ovat Theda Bara, William E. Shay ja Warner Oland. "Sin" oli yksi Theda Baran tunnetuimmista vamppielokuvista. Brenon oli itse laatinut käsikirjoituksen oman tarinansa "The Jewels of the Madonna" pohjalta.


title: Sin (vuoden 1915 elokuva)

text: "Sin" kuvattiin työnimellä "The Jewels of the Madonna" elokuvan tuotanto- ja jakeluyhtiön Fox Film Corporationin studioilla New Jerseyn Fort Leessä. Elokuvaa mainostettiin muun muassa "Sin With Theda Bara!" () -iskulauseella. "Sin" sai Yhdysvaltain ensi-iltansa 3. lokakuuta vuonna 1915. Ilmestyessään "Sin" oli valtava yleisömenestys, ja Bara sai kriitikoilta roolisuorituksestaan myönteisen vastaanoton. Elokuvan menestyksestä huolimatta "Sin" kiellettiin Ohiossa ja Georgiassa. Syitä kieltämiseen olivat elokuvan teemat, kuten itsemurha, himo, katolisen kirkon pyhäinhäpäisy ja kolmiodraama. "Sin" on nykyisin listattu kadonneeksi elokuvaksi.


title: Sin (vuoden 1915 elokuva)

text: Kun italialainen maalaistyttö Rosa (Theda Bara) tapaa puoleensavetävän ja varakkaan Camorran pään Pietron (Warner Oland), hän hylkää sulhasensa Luigin (William E. Shay) ja lähtee Amerikkaan. Loukattu mutta päättäväinen Luigi seuraa Rosaa New Yorkiin. Todistaakseen rakkautensa Pietro kertoo Rosalle jopa varastavansa Madonnan jalokivet hänen vuokseen. Rosa vaikuttuu tästä omistautuneisuudesta ja ilmoittaa Luigille Pietron kerskailusta. Kuultuaan tämän Luigi päättää varastaa jalokivet itse. Kun Luigi näyttää Rosalle himoitut jalokivet, Rosa lähtee etsimään Pietroa Camorran päämajasta. Rosan saavuttua paikalle jalokivivarkaus on huomattu, ja mafia alkaa metsästää syyllistä. Rosa pyytää suojelua Pietrolta, joka heittää hänet ulos. Syyllisyyden valtaama Rosa tulee hulluksi. Palautettuaan jalokivet Luigi tekee itsemurhan kirkon portailla.


title: Destruction (elokuva)

text: Destruction on Will S. Davisin ohjaama ja käsikirjoittama yhdysvaltalainen mykkä draamaelokuva, joka sai ensi-iltansa vuonna 1915. "Destructionin" pääosissa ovat Theda Bara ja J. Herbert Frank.


title: Destruction (elokuva)

text: Ohjaaja Davis oli laatinut käsikirjoituksen Émile Zolan romaanin "Hedelmällisyys 2" ("Travail", 1901) pohjalta. "Destruction" kuvattiin sen tuotanto- ja jakeluyhtiön Fox Film Corporationin studioilla New Jerseyn Fort Leessä. "Destruction" sai ensi-iltansa Yhdysvalloissa 26. joulukuuta vuonna 1915. Ilmestyessään elokuva oli jymymenestys. "Destruction" on nykyisin listattu kadonneeksi elokuvaksi.


title: Destruction (elokuva)

text: Ferdinande "Fernade" Martin on rahanhimoinen nainen, joka avioituu rikkaan vanhan miehen kanssa. Fernade odottaa miehen kuolevan pian, jotta saa kaikki hänen rahansa. Aviomies saa selville vaimonsa aikomukset, mutta hän kuolee yhtäkkiä ennen kuin ehtii muuttaa testamenttiaan. Tuoreen lesken seuraava suunnitelma on murhata edesmenneen aviomiehensä poika, joka myös on testamentissa perijänä. Fernade ei kuitenkaan tiedä, että poika on ovelampi kuin hän.


title: Marunatuoksukki

text: Marunatuoksukki ("Ambrosia artemisiifolia") on yksivuotinen ruohovartinen pohjoisamerikkalainen kasvi, joka aiheuttaa allergiaa monille ihmisille. Se on levinnyt haitalliseksi vieraslajiksi Eurooppaan, Aasiaan ja Australiaan.


title: Marunatuoksukki

text: Marunatuoksukilla on pysty varsi, joka voi kasvaa lähes metrin korkuiseksi. Lehdet ovat syvään pariliuskaisia ja liuskat ovat kapeita. Se kukkii loppukesästä.


title: Hydratsiinisulfaatti

text: Hydratsiinisulfaatti eli hydratsiniumsulfaatti (NHSO) on hydratsiinin ja rikkihapon muodostama sulfaattisuola. Yhdistettä käytetään kemianteollisuudessa muun muassa pelkistimenä ja katalyyttinä.


title: Hydratsiinisulfaatti

text: Hydratsiinisulfaatti on huoneenlämpötilassa värittömiä kiteitä, jotka sulavat 254 °C lämpötilassa. Kuumennettaessa yli sulamislämpötilansa yhdiste hajoaa. Aine liukenee vain pieniä määriä veteen, mutta runsaammin kuumaan veteen.


title: Hydratsiinisulfaatti

text: Hydratsiinisulfaattia valmistetaan hydratsiinin ja rikkihapon välisellä reaktiolla.


title: Hydratsiinisulfaatti

text: Kemianteollisuudessa hydratsiinisulfaattia käytetään hydratsiinin tavoin pelkistimenä. Muita käyttökohteita ovat katalyyttinä toimiminen muun muassa asetaattikuituja valmistettaessa, orgaanisessa synteesissä, joissa se osallistuu muun muassa kondensaatioreaktioihin, analyyttisessä kemiassa reagenssina arseenipitoisuuksien määrittämiseen, fungisidina ja metallurgiassa poloniumin erottamiseen telluurista. Vaihtoehtoisessa lääketieteessä hydratsiinisulfaattia markkinoidaan syöpien aiheuttamisen laihtumisen estämiseen. Lääketieteelliset tutkimukset eivät kuitenkaan vahvista tätä väitettä.


title: Riho Grünthal

text: Riho Manivald Villem Grünthal (s. 22. toukokuuta 1964 Helsinki) on suomalainen fennougristi.


title: Riho Grünthal

text: Riho Manivald Villem Grünthal opiskeli syyslukukaudesta 1983 alkaen Helsingin yliopistossa fennougristiikkaa ja itämerensuomalaisia kieliä. Hän valmistui vuonna 1990 Filosofian maisteriksi, 1996 lisensiaatiksi ja vuonna 2003 tohtoriksi. Vuodesta 2005 alkaen Grünthal on toiminut Helsingin yliopiston itämerensuomalaisten kielten professorina.


title: Riho Grünthal

text: Grünthal on opiskellut myös vuoden Budapestissa ja on matkustellut muun muassa Marin tasavallassa ja Mordvassa. Sen lisäksi hän on tehnyt kenttätyötä vepsäläisten keskuudessa. Hänen päätutkimusaloihinsa kuuluvat pienemmät itämerensuomalaiset kielet, ennen kaikkea vepsä, suomalais-ugrilainen etymologia ja kielitypologia.


title: Riho Grünthal

text: Grünthal on Suomalais-ugrilaisen seuran toinen varapuhemies ja kansainvälisen fennougristiikkakongressien komitean (ICFUC) jäsen.


title: Riho Grünthal

text: Vuosina 1987–1990 Grünthal oli monikielisen Estonia-aikakauskirjan () toimittajia.


title: Riho Grünthal

text: Grünthal valittiin Suomalaisen Tiedeakatemian jäseneksi vuonna 2007.


title: Riho Grünthal

text: Grünthalin isänisä oli virolainen runoilija ja kielitieteilijä Villem Grünthal.


title: Mario Golf: World Tour

text: Mario Golf: World Tour () on Camelot Software Planningin kehittämä ja Nintendon vuonna julkaisema urheilupeli Nintendo 3DS:lle. Peli on viides Mario Golf-pelisarjan osa. Peli sisältää moninpelaamisen mahdollisuuden verkossa ja peliin voi tulevaisuudessa ostaa lisäsisältöä.


title: Lyijypuu

text: Lyijypuu ("Leucaena leucocephala") on tropiikissa kasvava hernekasvien heimoon kuuluva pensas tai pieni puu.


title: Lyijypuu

text: Lyijypuu kasvaa noin 6 metriä korkeaksi. Sen lehdet ovat noin 25 cm pitkiä, toistuvasti parilehdykkäsiä. Kermanväriset kukat kasvavat tiiviissä pallomaisessa mykerössä. Niistä kehittyy 13–18 mm pitkiä palkoja, joissa on noin 8–18 siementä kussakin.


title: Lyijypuu

text:
Lyijypuu on kotoisin alkujaan Meksikosta ja Keski-Amerikasta. Jo 400 vuotta sitten espanjalaiset konkistadorit veivät sitä Filippiineille rehuksi. Se on levinnyt sittemmin kaikkialle tropiikkiin. Australiaan se vietiin 1800-luvulla, ja 1920-luvulle mennessä se oli levinnyt sinne vieraslajina.
Sitä arvioidaan kasvavan maailmassa noin 2–5 miljoonalla hehtaarilla.


title: Lyijypuu

text: Lyijypuun lehtiä käytetään eläinten rehuna. Lyijypuurehun ravintoarvo on lähellä sinimailasen arvoja, paitsi että lyijypuussa on enemmän karoteenia. Lisäksi lyijypuuta on käytetty polttopuuna, puutavarana, ihmisten ravinnoksi, viherlannoitteena, antamaan varjoa ja suojaamaan maata eroosiolta. Monikäyttöisyytensä takia sitä kutsuttiin 1970-luvulla "ihmepuuksi".


title: Lyijypuu

text: Lyijypuusta on pyritty valikoimaan muotoja, jotka eivät tuota paljoa siemeniä. Näitä voidaan käyttää antamaan varjoa kaakao- ja kahviviljelmillä ja tukea köynnöksille kuten vanilja ja pippuri. Jos tukikasvi tuottaa paljon siemeniä, sen siementaimet kilpailevat hyötykasvin kanssa.


title: Lyijypuu

text: Lyijypuusta on tullut haitallinen vieraslaji joka muodostaa läpitunkemattomia tiheikköjä ja syrjäyttää paikallisia lajeja. Se valtaa avoimia alueita jokuten rannikoita ja jokivarsia. Sitä on vaikea hävittää, sillä se nousee uudelleen juuriversoista ja siemenet säilyvät itämiskykyisinä 10–20 vuotta. Etelä-Afrikkaan tuotiin kemppeihin kuuluva hyönteislaji joka syö lyijypuun lehtiä. Se ei kuitenkaan tapa kasvia kokonaan. Sama laji levisi vahingossa myös Australiaan.


title: The Rose of Blood

text: The Rose of Blood on vuonna 1917 ensi-iltansa saanut J. Gordon Edwardsin ohjaama yhdysvaltalainen mykkä draamaelokuva, jonka pääosissa ovat Theda Bara, Genevieve Blinn ja Charles Clary. Fox Film Corporation oli elokuvan tuotanto- ja levittäjäyhtiönä.


title: The Rose of Blood

text: Bernard McConville laati käsikirjoituksen Ryszard Ordynskin novellin "The Red Rose" pohjalta. "The Rose of Blood" sai Yhdysvaltain ensi-iltansa 4. marraskuuta 1917. Ilmestymisensä aikaan elokuva kiellettiin Chicagossa, koska sensorit pelkäsivät elokuvan antavan inspiraatiota Yhdysvaltain kansalaisille kukistamaan hallituksen. "The Rose of Blood" on nykyisin listattu kadonneeksi elokuvaksi.


title: The Rose of Blood

text: Lisza Tapenko (Theda Bara) työskentelee kotiopettajana prinssi Arbassoffin (Charles Clary) talossa. Kun prinssin vaimo (Bert Turner) kuolee, Liszalle ja prinssille kehittyy suhde. Lisza täyttää edesmenneen prinsessan paikan melkein jokaisessa asiassa – paitsi nimessä. Prinssi kieltäytyy avioitumasta Liszan kanssa heidän suuren säätyeronsa takia. Liszan entinen rakastaja, Vassya (Ryszard Ordynski), suostuttelee Liszaa liittymään vallankumoushankkeeseen, ja prinssin torjuma Lisza matkustaa revolutionistien päämajaan Sveitsiin. Kuitenkin prinssin pieni poika pyytää Liszaa takaisin, ja tällöin prinssi taipuu poikansa tahtoon ja suostuu ottamaan Liszan vaimokseen. Prinsessa Arbassoffina Lisza jatkaa yhteistyötään revolutionistien kanssa. Lisza alkaa elää kaksoiselämää: prinsessana ja vannoutuneena revolutionistina. Lisza salamurhaa monia hallituksen virkamiehiä, ja hänen tavaramerkkinään on punainen ruusu, minkä hän jättää jokaisen uhrinsa luokse. Liszaa repii kaksi asiaa: rakkaus prinssiä kohtaan ja rakkaus Venäjää kohtaan, kun koittaa päivä, jolloin revolutionistit antavat Liszalle määräyksen murhata hänen oma aviomiehensä. Lisza suostuu tehtävään, mutta päättää kuolla prinssinsä kanssa.


title: Tolstoi (suku)

text: Tolstoi on vanha venäläinen kreivillinen aatelissuku, johon on kuulunut monia Venäjän historian merkkihenkilöitä. Tunnetuin heistä on 1800-luvun merkittävä kirjailija Lev (Leo) Tolstoi.


title: Tolstoi (suku)

text: Perimätiedon mukaan suvun kantaisä olisi ollut vuonna 1353 Tšernigoviin jostain Saksan alueelta muuttanut Indris-niminen mies. Eräs hänen jälkeläisistään oli Andrei Haritonovitš Tolstoi, joka asui 1400-luvulla Moskovassa ja sai Moskovan suuriruhtinas Vasili Tjomnyilta lisänimen "Tolstoi" (). Suvusta aateloitiin ensimmäisenä Andrei Vasiljevitš Tolstoi, joka 1600-luvulla puolusti Tšernigovia hetmani Brjuhovetskilta. Hänen poikansa Pjotr Tolstoi oli Pietari Suuren luotettu, joka sai vuonna 1724 kreivin arvon. Arvo otettiin pois hänen pojiltaan Pjotrilta ja Ivanilta, mutta palautettiin heidän jälkeläisilleen vuonna 1760.


title: Kazakstanilainen elokuva

text: Kazakstanilainen elokuva sai alkunsa 1920–1930-luvuilla ja kehittyi 1940-luvulta lähtien osana monikansallista neuvostoelokuvaa. Maassa toimii vuonna 1944 perustettu elokuvastudio Qazaqfïlm.


title: Kazakstanilainen elokuva

text: Ensimmäinen elokuvanäytäntö Kazakstanin alueella järjestettiin vuonna 1910. Ensimmäinen tasavallassa kuvattu dokumenttielokuva valmistui vuonna 1925. Vuonna 1928 Sovkino-studiolla kuvattiin paikalliseen aiheeseen perustuva näytelmäelokuva "Mjatež". Samana vuonna perustettiin Vostokkino-yhtymä, jonka Almatyn osasto alkoi tehdä uutiselokuvia. Viktor Turinin ohjaama, Turkestanin–Siperian rautatien rakentamisesta kertova dokumenttielokuva "Turksib" (1929) oli yksi neuvostoelokuvan merkkiteoksista. Vostokkino tuotti myös näytelmäelokuvia.


title: Kazakstanilainen elokuva

text: Vuonna 1934 perustettiin Almatyn uutiselokuvastudio, joka alkoi tuottaa säännöllisiä uutiskatsauksia ja myöhemmin myös dokumenttielokuvia. Moskovassa alettiin jälkiäänittää elokuvia kazakiksi. Ensimmäinen kazakstanilainen näytelmäelokuva oli Lenfilmillä kuvattu "Amangeldi" (ven. "Amangeldy", 1939).


title: Kazakstanilainen elokuva

text: Vuonna 1941 perustettiin Almatyn näytelmäelokuvastudio, joka saman vuoden marraskuussa yhdistettiin kaupunkiin toisen maailmansodan ajaksi evakuoituihin Mosfilmiin ja Lenfilmiin. Niistä muodostettiin Neuvostoliiton yhdistetty elokuvastudio TsOKS, joka sodan aikana tuotti 80 % maan näytelmäelokuvista. TsOKSilla työskentelivät muun muassa Vasiljevin veljekset, Vsevolod Pudovkin, Ivan Pyrjev, Grigori Rošal ja Sergei Eisenstein. Studio teki elokuvia myös kazakstanilaisista aiheista. Almatyn uutiselokuvastudiolla työskenteli muun muassa dokumenttiohjaaja Dziga Vertov.


title: Kazakstanilainen elokuva

text: Vuonna 1944 perustettiin Almatyn elokuvastudio (vuodesta 1959 lähtien "Qazaqfïlm"), joka tuotti sodan jälkeen lähinnä uutiskatsauksia ja dokumenttielokuvia. Sen ensimmäinen näytelmäelokuva oli Rošalin ja Jefim Aronin ohjaama, Abay Qunanbaevin elämästä kertova "Abay änderi" (ven. "Pesni Abaja", 1946). Säännöllinen näytelmäelokuvien tuotanto sai alkunsa Şäken Aymanovin ohjaamasta elokuvasta "Maxabbat turalı añız" ("Poema o ljubvi", 1954).


title: Kazakstanilainen elokuva

text: Kazakstanilaisen elokuvan taiteellisesta kehityksestä todistivat Aymanovin elokuvat "Biz osında turamız" ("My zdes živjom", 1956) ja "Bizdiñ süyikti däriger" ("Naš milyi doktor", 1957), Mäjït Begalïnin "Onıñ waqıtı keledi" ("Jego vremja pridjot", 1957) ja Sultanaxmet Qojıqovin "Biz Jetisudanbız" ("My iz Semiretšja", 1959). Tasavallan elokuvataiteen kukoistuskausi oli 1960–1970-luvuilla, jolloin tehtiin muun muassa Aymanovin elokuvat "Atameken" ("Zemlja ottsov", 1967) ja "Kasakkapäällikön loppu" ("Atamannıñ aqırı", ven. "Konets atamana", 1971), Begalïnin "Konekiväärityttö" ("Mänşük turalı dastan", ven. "Pesn o Manšuk", 1970), Qojıqovin "Qız-Jibek" ("Kyz-Žibek", 1971) sekä Abdolla Qarsaqbaevin "Meniñ de atım Qoja" ("Menja zovut Koža", 1964) ja "Alpamıs mektepke baradı" ("Alpamys idjot v školu", 1978). Mosfilmin kanssa tuotettu Aleksei Saharovin suurelokuva "Vkus hleba" (1979) sai Neuvostoliiton valtionpalkinnon vuonna 1980. Kazakkielokuvien teemoja olivat nykyaika ja maaseudun arki, kuuluisien henkilöiden elämäkerrat sekä vallankumoushistorialliset aiheet. Jälkimmäiselle tyylilajille ominaiset neuvostovallan vihollisten karikatyyrit muuttuivat 1960-luvulla psykologisemmaksi ihmiskuvaukseksi.


title: Kazakstanilainen elokuva

text: Kazakstanilaisen dokumenttielokuvan uranuurtaja oli toisen maailmansodan jälkeen työskennellyt Oraz Äbişev. 1980-luvulla hänen rinnalleen tulivat muun muassa Igor Vovnjanko ja Sergei Azimov. Dokumenttielokuvat "Qumşağıl oqiğası" ("Kumšagalskaja istorija", 1987), "Araldı joqtaw" ("Rekvijem po Aralu", 1988), "Joqtaw. Öli teñiz şejiresi" ("Žoktau. Hronika mjortvogo morja", 1989–1990) ja "Poligon" (1990) kiinnittivät huomiota tasavallan ympäristöongelmiin. Kazakstanilaisen animaatioelokuvan pani alulle Ämen Qaydarov vuonna 1968.


title: Kazakstanilainen elokuva

text: 1980–1990-luvun vaihteessa esiin astui ”uuden aallon” ohjaajapolvi, jonka elokuville oli ominaista dokumenttielokuvan muotoa lähentelevä kriittinen yhteiskuntakuvaus. Käännekohdan muodosti Serik Aprımovin ohjaama "Qiyan" ("Konetšnaja ostanovka", 1989), joka murensi neuvostoelokuvan käsitykset maaseudun hyvinvoinnista. Viktor Tsoin tähdittämästä Raşid Nuğımanovin "Piikistä" ("Ine", ven. "Igla", 1988) tuli nuorison kulttisuosikki. Satıbaldı Narımbetovin "Akkordeonist balanıñ ömirbayanı" ("Žizneopisanije junogo akkordeonista", 1994) herätti huomiota myös ulkomailla.


title: Kazakstanilainen elokuva

text: 2000-luvun alussa tapahtuneen taantuman jälkeen Kazakstanin valtio on jälleen lisännyt elokuva-alan rahoitusta ja maassa tuotetaan vuosittain yli 20 elokuvaa. Ne keräävät palkintoja kansainvälisillä festivaaleilla, mutta kotimaassaan vain harvat voivat nähdä niitä nykyaikaisten elokuvateattereiden vähäisyyden ja levitysjärjestelmän puuttumisen takia. Kazakstanissa järjestetään vuosittain kansainvälinen elokuvajuhla Euraasia.


title: Kohtalon oma

text: Kohtalon oma on suomalaisartisti Chisun kappale hänen kolmannelta studioalbumilta, "Kun valaistun". Warner Music Finland julkaisi sen albumin toisena singlenä 14. marraskuuta 2011. Kappaleen on säveltänyt ja sanoittanut Chisu itse.


title: Kohtalon oma

text: Kappale on noussut sekä lataus- että singlelistan kärkeen ja se oli parhaimmillaan myös radioiden soitetuin kappale. Vuonna 2012 kappale soi radiokanavilla 5 300 kertaa ja kaikki esityspaikat mukaan lukien yli 6 500 kertaa, joka teki siitä Suomessa vuoden soitetuimman kappaleen. Single myi myös kultaa lähes 7000 kappaleen myynnillään.


title: Kohtalon oma

text: Misko Ihon ohjaama musiikkivideo kappaleesta julkaistiin YouTubessa Chisun virallisella kanavalla 13. joulukuuta 2012. Videolla Chisu esittää tavaratalon yövartijaa, joka syö donitsia, jammailee musiikin tahtiin sekä selaa Cosmopolitan-lehteä – samaan aikaan, kun tyhjässä tavaratalossa siivooja (tanssija Marjo Kuusela) alkaa tanssia kappaleen tahtiin.


title: Tärpättipistaasi

text: Tärpättipistaasi ("Pistacia terebinthus") on sumakkikasvien ("Anacardiaceae") heimoon kuuluva puu.


title: Tärpättipistaasi

text: Tärpättipistaasi kasvaa hitaasti noin yhdeksän metriä korkeaksi ja kuusi metriä leveäksi.


title: Tärpättipistaasi

text: Tärpättipistaasin pähkinöitä voi syödä raakoina tai kypsennettyinä. Niistä tehdään myös ruokaöljyä.


title: Eläinsuojelu natsi-Saksassa

text: Eläinsuojelu natsi-Saksassa oli laajalle levinnyttä ja kansallissosialistit tekivät useita lakiesityksiä eläinsuojelun eteen. Useat natsijohtajat, mukaan lukien Adolf Hitler ja Hermann Göring, olivat eläinsuojelun tukijoita. Monet kansallissosialistit olivat ympäristönsuojelijoita, ja lajien suojelu ja eläinten hyvinvointi olivat merkittäviä asioita natsi-Saksassa. Saksassa nykyisin voimassa olevat eläinsuojelulait ovat ”laimennettuja” versioita Kansallissosialistien natsi-Saksassa käyttöön ottamista laeista.


title: Laakerikirsikka

text: Laakerikirsikka ("Prunus laurocerasus") on ikivihreä kirsikkalaji.


title: Laakerikirsikka

text: Laakerikirsikan lehdet ovat kiiltävät, noin 15 cm pitkät. Pienet valkoiset kukat kasvavat noin 12 cm pitkissä pystyasentoisissa tertuissa. Niihin kypsyy kirsikan näköisiä punaisia luumarjoja, jotka muuttuvat pian mustiksi.


title: Mitchell Langerak

text: Mitchell James Langerak (s. 22. elokuuta 1988 Emerald, Queensland) on australialainen jalkapallomaalivahti. Hän edustaa J-leaguessa pelaavaa Nagoya Grampusta.


title: Mitchell Langerak

text: Langerak allekirjoitti ensimmäisen sopimuksensa aikuisten sarjatasolla Helmikuussa 2007, A-Leaguessa pelaavan Melbourne Victoryn kanssa. Pelattuaan kyseisessä joukkueessa häet lähetettiin myöhemmin lainaan South Melbourneeen jossa hänen oli tarkoitus olla ksusi 2007 jotta hän saisi peliaikaa ja kokemusta.


title: Mitchell Langerak

text: Lainan aikana hän oli Victoryn joukkueen kolmantena maalivahtina. Kun joukkueen toisena maalivahtina ollut Eugene Galekovic siirtyi Adelaide Unitedin joukkueeseen. Hän pelasi ensimmäisen ottelunsa paikallista vastustajaa Sydney FC:tä vastaan jossa hän päästi kaksi maalia. Avausottelu kuitenkin päättyi 2–2 tasapeliin.


title: Mitchell Langerak

text: Kun Galekovic oli siirtynyt Adelaide Unitedin joukkueeseen, Langerakista tuli joukkueen toinen maalivahti.


title: Şäken Aymanov

text: Şäken Kenjetayulı Aymanov (, ; 15. helmikuuta 1914 nykyisen Pavlodarin alueen Bayanawılin piiri – 24. joulukuuta 1970 Moskova) oli kazakstanilainen näyttelijä ja ohjaaja.


title: Şäken Aymanov

text: Aymanov opiskeli Kazakstanin valistusinstituutissa Semipalatinskissa ja työskenteli vuodesta 1933 lähtien Kazakstanin draamateatterin näyttelijänä ja ohjaajana. Hänen ohjaamansa Muxtar Äwezovin näytelmä "Abay" (1949) sai Stalin-palkinnon vuonna 1952. Hän näytteli myös elokuvissa kuten "Abay änderi" (ven. "Pesni Abaja", 1946) ja "Jambıl" ("Džambul", 1953).


title: Şäken Aymanov

text: Vuodesta 1953 lähtien Aymanov työskenteli Kazakstanin elokuvastudion Qazaqfïlmin taiteellisena johtajana. Hänen Karl Gakkelin kanssa ohjaamastaan elokuvasta "Maxabbat turalı añız" ("Poema o ljubvi", 1954) alkoi näytelmäelokuvien säännöllinen tuotanto tasavallassa. Aymanovin muita elokuvia ovat naiskuvaus "Dala qızı" ("Dotš stepei", 1955), maaseutukuvaukset "Biz osında turamız" ("My zdes živjom", 1957) ja "Bir awdanda" ("V odnom raione", 1961), musiikkielokuva "Bizdiñ süyikti däriger" ("Naš milyi doktor", 1958), "Atameken" ("Zemlja otsov", 1967) ja vallankumoushistoriallinen "Kasakkapäällikön loppu" ("Atamannıñ aqırı", ven. "Konets atamana", 1971). Aymanov oli perustamassa Kazakstanin elokuvatyöntekijöiden liittoa vuonna 1958 ja työskenteli vuodesta 1963 lähtien sen pääsihteerinä.


title: Şäken Aymanov

text: Aymanov liittyi NKP:hen vuonna 1940. Vuonna 1964 hänelle myönnettiin Neuvostoliiton kansantaiteilijan arvonimi ja vuonna 1968 Kazakstanin valtionpalkinto. Hänet on palkittu Leninin ja työn punaisen lipun kunniamerkeillä. Qazaqfïlm-studio nimettiin Aymanovin mukaan vuonna 1984.


title: Rikkasinappi

text: Rikkasinappi ("Sinapis arvensis") on yksivuotinen ruohovartinen kasvi, joka kuuluu ristikukkaiskasvien heimoon.


title: Rikkasinappi

text: Rikkasinappi kasvaa 20–60 senttimetriä korkeaksi. Sen lehdet ovat karheita ja kasvavat kierteisesti. Alimmissa lehdissä on ruoti, ylimmät ovat ruodittomia. Kukat ovat keltaisia. Suomessa tavataan rikkasinapin muunnoksina sekä kaljulituista kaljurikkasinappia (var. "arvensis") että karvalituista karvarikkasinappia (var. "orientalis").


title: Rikkasinappi

text:
Rikkasinappia kasvaa koko Euroopassa ja laajoissa osissa Pohjois-Amerikkaa, mihin se on levinnyt ihmisen mukana.
Myös Suomessa se on muinaistulokas, ja yleisin Ahvenanmaalla.


title: Rikkasinappi

text:
Rikkasinappi tuottaa paljon siemeniä, joista voisi tehdä sinappia, mutta nykyisin ruoanvalmistusta varten viljellään muita lajeja.
Rikkasinappia käytetään usein kiinalaisessa lääketieteessä.


title: Jobinkyynelheinä

text: Jobinkyynelheinä ("Coix lacryma-jobi") on suurikokoinen tropiikissa kasvava heinäkasvi. Jobinkyynelheinä kasvaa noin metrin korkuiseksi. Sen siemeniä voi syödä keitettyinä.


title: Michel Riesen

text: Michel Riesen (s. 11. huhtikuuta 1979 Oberbalm, Sveitsi) on sveitsiläinen jääkiekkoilija. Hänen vahvuuksiinsa kuuluu nopeus, hyökkäyspään pelaaminen, laukaus ja pelinäkemys. Riesenin heikkouksiin kuuluu puolustuspelaaminen ja ajoittaiset asenneongelmat. Hän laukoo oikealta. Riesen on kaikkien aikojen ensimmäinen ensimmäisellä kierroksella sveitsiläinen, kun Edmonton Oilers varasi hänet 14. pelaajana vuonna . Tästä huolimatta Riesen pelasi kolmen tulokaskautensa aikana vain 12 NHL-ottelua kaudella 2000–2001 johtuen osaksi mentaalisista syistä. Tällä hetkellä hän on ilman sopimusta. Riesen pelasi viimeksi Sveitsin toiseksi korkeimmalla sarjatasolla National League B -joukkue EHC Baselissa kaudella 2013–2014.


title: Michel Riesen

text: Riesenin kasvattajaseura on SC Lyss, mutta hän pelasi ensimmäiset miesten pelinsä kuitenkin EHC Bielissä vain 15-vuotiaana Sveitsin pääsarja National League A:ssa kaudella 1994–1995. Riesen pelasi tuolloin 12 runkosarjaottelua tehden kaksi syöttöpistettä sekä viisi karsintasarjan ottelua tehden kaksi maalia. Biel putosi National League B:hen kaudeksi 1995–1996. Kahden kokonaisen NLB:ssä vietetyn kauden jälkeen Edmonton Oilers varasi Riesenin kaikkien aikojen ensimmäisenä sveitseläispelaajana ensimmäisellä kierroksella , jolloin hänet varattiin koko varaustilaisuuden 14. pelaajana. Riesenin jälkeen pienemmällä numerolla NHL:ään on varattu sveitsiläisistä Nino Niederreiter (New York Islanders 5. pelaajana vuonna ) ja Timo Meier (San Jose Sharks 9. pelaajana vuonna ).


title: Michel Riesen

text: Kaudeksi 1997–1998 Riesen palasi NLA:han ja siirtyi HC Davosin riveihin. Hän pelasi liigassa ensimmäisen kokonaisen kautensa tehden 32 runkosarjaottelussa tehot 16+9=25. Riesen oli Davosin kolmanneksi paras maalintekijä. Hänet palkittiin kauden päätteeksi NLA:n parhaana tulokkaana. Kaudeksi 1998–1999 Riesen siirtyi Edmonton Oilersin organisaatioon. Hän pelasi pääasiassa kaikki kolme tulokaskauttaan farmijoukkue Hamilton Bulldogsissa, AHL:ssä.


title: Michel Riesen

text: Kaudella 1999–2000 Riesen oli joukkueen paras maalintekijä ja toiseksi paras pistemies Daniel Clearyn jälkeen tehoilla 29+31=60. Kaudella 2000–2001 hän oli Bulldogsin kolmanneksi paras pistemies Jason Chimeran kanssa tehoilla 26+28=54. Riesen sai syksyn 2000 harjoitusleirin päätteeksi paikan Oilersin NHL-kokoonpanosta ja hän teki NHL-debyyttinsä kauden avausottelussa 6. lokakuuta 2000 Detroit Red Wingsia vastaan. Riesen pelasi kauden aikana lopulta 12 NHL-ottelua tehden yhden syöttöpisteen.


title: Michel Riesen

text: Heinäkuussa 2001 Oilers kauppasi Riesenin oikeudet sekä Doug Weightin St. Louis Bluesiin vaihdossa Marty Reasoneriin, Jochen Hechtiin ja Jan Horáčekiin. Hän ei kuitenkaan koskaan siirtynyt Bluesiin, vaan palasi lokakuussa kotimaahansa ja HC Davosiin kaudeksi 2001–2002. Riesen voitti kevään 2002 pudotuspelien jäähypörssin 52 minuutillaan ja kauden päätteeksi Sveitsin-mestaruuden. Kaudella 2002–2003 hän oli 17 osumallaan Davosin toiseksi paras maalintekijä Patrick Fischerin kanssa. Kaudella 2003–2004 Riesen oli 16 osumallaan joukkueen kolmanneksi paras maalintekijä. Kaudella 2004–2005 hän jakoi Davosin sisäisen maalipörssin toisen sijan Niklas Hagmanin ja Josef Marhan kanssa. Riesen voitti kauden päätteeksi Sveitsin-mestaruuden. Hän edusti kauden aikana Davosia ensimmäisen kerran urallaan myös Spengler Cupissa, jossa joukkue on pelannut yhtäjaksoisesti vuosittain tuosta lähtien.


title: Michel Riesen

text: Kaudella 2005–2006 Riesen oli 17 osumallaan Davosin toiseksi paras maalintekijä Landon Wilsonin jälkeen. Kevään 2006 pudotuspeleissä hän oli yhdeksällä osumallaan joukkueen paras maalintekijä. Riesen edusti Davosia kauden aikana myös Euroopan seurajoukkueiden mestaruusturnauksessa. Kaudella 2006–2007 hän teki NLA:n yhden kauden piste-ennätyksensä tehoilla 37+14=51, joilla Riesen voitti koko liigan maalipörssin ja jakoi pistepörssin kahdeksannen sijan Domenic Pittisin kanssa. Hän oli Davosin toiseksi paras pistemies Alexandre Daiglen jälkeen. Riesen voitti kauden päätteeksi Sveitsin-mestaruuden. Kaudella 2007–2008, kevään 2008 pudotuspeleissä hän oli kuudella osumallaan Davosin paras maalintekijä Daiglen kanssa. Riesen pelasi kauden aikana myös Euroopan seurajoukkueiden mestaruusturnauksessa. Kaudella 2008–2009 hän oli tehoilla 24+17=41 Davosin paras maalintekijä ja jakoi joukkueen sisäisen pistepörssin voiton Andres Ambühlin kanssa. Riesen jakoi NLA:n maalipörssin kuudennen sijan Kloten Flyersin Roman Wickin ja SCL Tigersin Daniel Steinerin kanssa. Hän voitti myös yhdeksällä osumallaan koko kevään 2009 pudotuspelien maalipörssin ja niiden päätteeksi Sveitsin-mestaruuden.


title: Michel Riesen

text: Riesen jatkoi kaudella 2009–2010 uraansa Rapperswil-Jona Lakersin joukkueessa, jonka varakapteeniksi hän myös nousi. Riesen vietti joukkueessa neljä kautta, jonka jälkeen hän siirtyi kaudeksi 2013–2014 sarjatasoa alemmas EHC Baselin riveihin.


title: Michel Riesen

text: Riesen edusti Sveitsiä MM-kilpailuissa vuosina 1998, 2000 ja 2001, joista viimeisimmässä turnauksessa hän oli kolmella osumallaan joukkueen paras maalintekijä Martin Plüssin kanssa. Riesen pelasi alle 20-vuotiaiden MM-kilpailuissa peräti neljästi vuosina 1996, 1997, 1998 ja 1999. Hän teki sekä vuoden 1997 että vuoden 1998 turnauksessa tehot 4+1=5 ja oli Sveitsin paras pistemies ja maalintekijä. Noista vuoden 1998 turnaus päättyi pronssiin ja Riesen valittiin toiseen tähdistökentälliseen.


title: Michel Riesen

text: Riesen pelasi myös alle 18-vuotiaiden EM-kilpailuissa kolme kertaa vuosina 1994, 1995 ja 1997. Hän ylsi kahdessa jälkimmäisessä turnauksessa Sveitsin sisäisen piste- ja maalipörssin voittoon. Vuoden 1997 turnaus päättyi pronssiin ja Riesen ylsi myös koko turnauksen maalipörssin voittoon kuudella osumallaan. Hänet valittiin parhaaksi hyökkääjäksi ja tähdistökentälliseen.


title: Aito rakkaus

text: Aito rakkaus on suomalaisartisti Juha Tapion kappale hänen yhdeksänneltä, Lapislatsulia-studioalbumilta. Sen julkaisi Kaiku Recordings 12. helmikuuta 2014. Kappale oli parhaimmillaan radioiden soitetuin kappale ja latauslistalla sen paras sijoitus oli 24. sija.


title: Jättikurpitsa

text: Jättikurpitsa eli talvisquash ("Cucurbita maxima") on kurkkukasvien heimoon kuuluva köynnös, josta on jalostettu lukuisia erinäköisiä lajikkeita ja muotoja.


title: Jättikurpitsa

text:
Jättikurpitsa on maassa kiemurteleva köynnös, joka kasvaa viisi metriä pitkäksi varsin nopeasti. Sen kukat ovat yksineuvoisia, mutta samassa yksilössä on sekä hede- että emikukkia. Hyönteiset hoitavat pölytyksen, ja saman yksilön eri kukat voivat pölyttää toisensa. Kukat ovat keltaisia, ja niiden viisi terälehteä ovat kasvaneet kiinni toisiinsa tötteröksi. Heteitä on kolme. Lehdet ovat yksinkertaiset (eivät siis koostu lehdyköistä) ja voivat olla ehjä- tai lovilaitaiset.
Jättikurpitsa on alkujaan kotoisin Etelä-Amerikasta, mutta se on levinnyt ihmisen mukana lähes kaikkialle maailmaan. Se leviää toisinaan luontoon viljelykarkulaisena.


title: Luxemburgin pääministeri

text: Luxemburgin pääministeri on Luxemburgin hallituksen päämies. "Pääministeri"-nimike on ollut virallinen vuodesta 1989 lähtien, tosin epävirallisesti se on ollut käytössä pidempään. Vuosien 1857–1989 aikana hallituksen päämiehen virallinen nimitys oli "hallituksen presidentti". Ennen vuotta 1857 puhuttiin "neuvoston presidentistä".


title: Luxemburgin pääministeri

text: Luxemburgin ensimmäisen perustuslain voimaantulosta vuodesta 1848 aina 1900-luvun alkuun saakka Luxemburgin politiikkaa hallitsivat sitoutumattomat poliitikot ja valtiomiehet. Suurherttua osallistui aktiivisesti pääministerin valintaan ja henkilökohtaisesti nimitti heidät tehtäväänsä.


title: Luxemburgin pääministeri

text: Luxemburgin puoluejärjestelmän luominen tapahtui vuoden 1915 jälkeen pääministeri Paul Eyschenin kuoltua virassa ollessaan. Eyschenin kuolema synnytti eri liikkeiden välillä valtataistelun, joka johti puoluejärjestelmän vakinaistumiseen.


title: Mathew Ryan

text: Mathew Ryan (s. 8. huhtikuuta 1992) on australialainen jalkapallomaalivahti, joka edustaa englantilaista Brighton & Hove Albionia. Hän kuuluu myös Australian jalkapallomaajoukkueeseen.


title: Mathew Ryan

text: Blacktown Cityssä ammattilaisuransa vuonna 2010 aloittanut Ryan siirtyi vain 11 ottelun jälkeen maan pääsarjan Central Coast Marinersiin, jossa hän pelasi neljä kautta. Ryan pelasi yhteensä Marinersin riveissä 80 ottelua ja voitti maan mestaruuden kaksi kertaa. Kesällä 2013 hän siirtyi Belgian pääsarjassa pelaavaan Club Bruggeen. Hän pelasi loistavan kauden 2013–2014, torjuttuaan muun muassa viisi nollapeliä putkeen ja näin hänet valittiinkin sarjan parhaaksi maalivahdiksi kauden päätyttyä. Sittemmin hän on pelannut muun muassa espanjalaisseura Valenciassa.


title: Mathew Ryan

text: Nuorten maajoukkueissa pelannut Ryan teki debyyttinsä maajoukkueessa vuonna 2012 Pohjois-Koreaa vastaan. Maajoukkueen päävalmentaja Ange Postecoglou valitsi hänet mukaan vuoden 2014 MM-kisoihin, jossa hän pelasi Australian jokaisessa kolmessa ottelussa. Australia hävisi nuo kaikki ja putosi jatkosta. Ryan oli Australian ykkösmaalivahti myös mestaruuteen päättyneissä Aasian-mestaruuskilpailuissa alkuvuodesta 2015.


title: Hennan rautatieasema

text: Hennan rautatieasema () on rautatieliikennepaikka Orimattilassa Lahden oikoradalla, noin 20 kilometriä Mäntsälästä pohjoiseen.


title: Hennan rautatieasema

text: Liikennepaikka otettiin käyttöön syyskuussa 2006, ja se käsittää pääraiteiden lisäksi kaksi sivuraidetta (yksi kumpaankin suuntaan) ohituksia varten. Liikennepaikan nimi muutettiin Lähdemäestä Hennaksi 26. maaliskuuta 2017, ja asemalaiturien rakennustyöt alkoivat samana keväänä. Henkilöliikenteen pysähdykset alkoivat 10. joulukuuta 2017, jolloin asema palvelee tulevaa Hennan asuinaluetta. Raiteelta 1 liikennöidään Helsinkiin ja raiteelta 4 Lahteen.


title: Rantapunalatva

text: Rantapunalatva ("Eupatorium cannabinum"), tunnetaan myös nimellä punalatva, on asterikasvien heimoon kuuluva monivuotinen ruoho. Sen lehdet muistuttavat ulkonäöltään hampun lehtiä, mistä laji on saanut tieteellisen nimensä "cannabinum". Ulkonäköä lukuun ottamatta kasveilla ei ole muuta yhteistä.


title: Rantapunalatva

text: Rantapunalatva on noin 40–150 cm korkea. Varsi haaraton, ruskeanpunainen, yläosastaan haarova ja ainakin latvasta tiheäkarvainen. Lehdet ovat vastakkain ja lyhytruotisia, 3-(5)-lehdykkäisiä, liuskat-lehdykät ovat suikeita ja isohampaisia.


title: Rantapunalatva

text: Mykerö on n. 7 mm pitkä, kehtosuomut kahdessa rivissä ovat pyöreäkärkisiä, kalvolaitaisia ja punaisia. Laitakukkia ei ole, kehräkukat joita on vain 5-6 kappaletta, ovat torvimaisia ja punertavia. Heteitä 5. Emiö yhdislehtinen, 1-vartaloinen, 2-luottinen. Kehto lieriömäinen, kehtosuomuja 2 riviä, pyöreäkärkisiä, kalvolaitaisia, punertavia. Mykeröt huiskilomaisena latvamykeröstönä. Kukkii heinä-syyskuussa.


title: Rantapunalatva

text: Hedelmä on 5-särmäinen pähkylä, harmaanruskea–musta, noin 3 mm pitkä. Pappus on hapsihaiveninen.


title: Rantapunalatva

text: Sitä esiintyy harvinaisena Etelä- ja Itä-Suomessa.


title: Rantapunalatva

text: Rantapunalatva kasvaa muutamin paikoin Etelä- ja Kaakkois-Suomen rannoilla ja tulvarannoilla, kosteissa lehdoissa, puronvarsilla ja rehevissä pensastoissa, mutta se on Suomessa hyvin harvinainen.


title: Paremmat päivät

text: Paremmat päivät on suomalaisartisti Juha Tapion kappale hänen yhdeksänneltä, Lapislatsulia-studioalbumilta. Sen julkaisi Kaiku Recordings albumin toisena singlenä 17. lokakuuta 2013. Artisti itse on paljastanut kappaleen nimen "Paremmat päivät" valikoituneen sen nimeksi siksi, koska monet ulkomaalaiset olivat tehneet omalla kielellään samannimisen kappaleen, mutta ketään suomalaisista artisteista ei ollut ennen tehnyt samannimistä kappaletta. Kappaleeseen liittyvä musiikkivideo julkaistiin videopalvelu YouTubessa 19. lokakuuta 2013. Kappale ei saavuttanut yhtä suurta menestystä kuin "Lapislatsulia"-albumin ensimmäinen single, vaan sen ainoaksi listamerkinnäksi jäi radiolistan 12. sija.


title: Tohtorinkukat

text: Tohtorinkukat ("Brunfelsia") on koisokasveihin kuuluva kasvisuku. Siihen kuuluu noin 50 lajia, jotka kasvavat luonnonvaraisina Panaman ja Uruguayn välisellä alueella sekä Antillien saarilla. Ne ovat ikivihreitä pensaita tai pieniä puita joilla on usein näyttävät kukat. Joidenkin lajien kukat ovat myös tuoksuvia.


title: Tohtorinkukat

text:
Sukuun kuuluvaa tohtorinkukkaa ("Brunfelsia pauciflora" var. "calycina") viljellään huonekasvina.
Tohtorinkukan kukat vaihtavat väriä: ne puhkeavat tummanvioletteina, muuttuvat päivässä tai kahdessa vaaleanvioletiksi ja seuraavana päivänä valkoisiksi. Samassa kasvissa on siis yleensä kolmen värisiä kukkia yhtaikaa.


title: Kaliforniantötterö

text: Kaliforniantötterö ("Darlingtonia californica") on tötterökasvien heimoon kuuluva lihansyöjäkasvi.


title: Kaliforniantötterö

text: Kaliforniantötterön lehdet muodostavat tötterön, jonka pohjalla oleva neste sulattaa sinne pudonneet hyönteiset ravinnoksi. Tötterön korkeus on tyypillisesti 20-60 cm, mutta pienimmät voivat olla 1 cm ja suurimmat 1 m.


title: Kaliforniantötterö

text: Kaliforniantötterö on endeeminen Oregonin ja Kalifornian vuoristojen laji.


title: Kyrönniemen rautatietunneli

text: Kyrönniemen rautatietunneli sijaitsee Savonlinnassa -rataosalla. Tunneli louhittiin vuonna 1965 ja avattiin liikenteelle 13. kesäkuuta 1969. Tunneli on 336 metriä pitkä, josta kaakkoispuolelta betonielementeillä katettuna on 163 mertiä. Tunneli rakennettiin osana 1965–1969 toteutettua 2,5 kilometrin rataoikaisua, jossa rata oikaistiin suoraksi nykyiseltä Kyrönniemenkujalta. Tunnelissa on 90 km/h nopeusrajoitus.


title: Alina Eremia

text: Alina Eremia (s. 15. joulukuuta 1993) on romanialainen laulaja ja näyttelijä.


title: Alina Eremia

text: Eremia osallistui vuonna 2005 lasten Eurovision laulukilpailuun kappaleella ”Turai!” ja sijoittui viidenneksi. Sen jälkeen hän on toiminut LaLa band -yhtyeessä sekä tehnyt soolouraa.


title: Banksia brownii

text: Banksia brownii on harvinainen pensas, joka kasvaa Australiassa.


title: Banksia brownii

text: Kasvia on kahdessakymmenessä esiintymässä pienellä alueella Lounais-Australiassa yhteensä noin 19 500 yksilöä. Australian hallitus on tehnyt laajan suojeluohjelman sukupuuton estämiseksi.


title: Ludwig Czaczkes

text: Ludwig Czaczkes (12. syyskuuta 1898 Wien – 4. elokuuta 1992 Wien) oli itävaltalainen säveltäjä, musiikkitieteilijä ja pianisti. Hänet tunnetaan erityisesti Bach-tutkimuksistaan.


title: Ludwig Czaczkes

text: Ludwig Czaczkes opiskeli Wienin musiikkiakatemiassa (Akademie für Musik und darstellende Kunst) vuosina 1912–1916, palveli ensimmäisessä maailmansodassa reservivänrikkinä vuodet 1916–1918 ja jatkoi opintojaan sodan jälkeen. Hänen opettajiinsa kuuluivat Emil Sauer (piano), Ferdinand Löwe (orkesterinjohto) ja Josef Marx (sävellys). Hän opiskeli myös musiikintutkimusta Wienin yliopistossa Guido Adlerin johdolla vuodesta 1921 alkaen ja esiintyi konserttipianistina. Hän opetti musiikkiakatemiassa pianonsoittoa vuosina 1923–1931; professuuri hänelle myönnettiin vuonna 1927.


title: Ludwig Czaczkes

text: Juutalaisen syntyperänsä vuoksi Czaczkes joutui lähtemään Itävallasta Turkkiin vuonna 1937; hän opetti pianonsoittoa Ankaran konservatoriossa vuosina 1937–1949 ja palasi sitten Itävaltaan professoriksi entiseen oppilaitokseensa (1949–1968). Hänet kutsuttiin vuonna 1968 Japaniiin hoitamaan professuuria.


title: Ludwig Czaczkes

text: Czaczkesin tunnetuin musiikkitieteellinen tutkimus lienee J. S. Bachin "Hyvin viritettyä klaveeria" käsittelevä teos "Analyse des Wohltemperierten Klaviers: Form und Aufbau der Fuge bei Bach".


title: Ludwig Czaczkes

text: Czaczkesin puoliso oli oopperalaulaja Dolly Lorenz.


title: Ken Lo

text: Kenneth Low Wai-kwong (s. 17. maaliskuuta 1959 Laosin kuningaskunta) on hongkongilainen elokuvanäyttelijä, sijaisnäyttelijä ja entinen thainyrkkeilijä. Hän oli yksi Jackie Chan Stunt Teamin jäsenistä.


title: Ken Lo

text: Ken Lo syntyi Laosin kuningaskunnassa, josta hän muutti perheensä mukana Kambodžaan, mutta pakeni Thaimaahan vuonna 1975, kun punaiset khmerit valloittivat Kambodžan. Thaimaassa Lo alkoi harjoitella thainyrkkeilyä ja taekwondoa idolinsa Bruce Leen innoittamana ja voitti vuonna 1978 Thaimaan amatöörien mestaruuden. Lo tappeli myös koulussa luokkakavereidensa kanssa välillä leikillä ja toisinaan tosissaan. Vuonna 1980 Lo muutti Hongkongiin ja oli muuttaa Ranskaan etsiessään uutta elämää. Hänen äitinsä oli kuitenkin huolissaan poikansa muutosta ja Lo päätti jäädä Hongkongiin. Hän työskenli oppaana hongkongilaisessa hotellissa thaimaalaisille turisteille. Samoihin aikoihin Lo otteli myös Hongkongissa thainyrkkeilyn parissa vuosina 1982–1984. Tuona aikana Lo otteli eri thainyrkkeilyturnauksissa, myös joukkueturnauksissa. Hän saavutti lopulta seitsemän mestaruutta thainyrkkeilyuransa aikana.


title: Ken Lo

text: Lon ensimmäinen elokuvarooli oli Tsui Harkin ohjaamassa komediassa "Working Class" (1985). Tuottajat halusivat pääosassa esiintyneen Sam Huin tappelevan elokuvassa kilpaottelijaa vastaan, minkä myötä Lo sai mahdollisuuden rooliin. Kuvaukset kestivät kolme päivää ja Ken Lo esiintyi elokuvassa kahden minuuten verran. Tämän jälkeen Lo innostui elokuvaurasta ja päätti työskennellä aluksi osa-aikaisena elokuvissa. Samalla hän työskenteli järjestyksenvalvojana eräässä yökerhossa, jossa hän tapasi Jackie Chanin. Chan pyysi Lota työskentelemään hänen stunttiryhmässään elokuvassa "Project A II – Iskuryhmä A" (1987). Elokuvan myötä Lo esiintyi pitkään pienissä sivurooleissa Jackie Chanin elokuvissa, useimmiten toimintaosuuksissa. Lo nousi suuremman yleisön tietoisuuteen "The Legend of Drunken Master" (1994) elokuvan myötä. Sittemmin Lo on tunnettu roiston rooleista ja on uransa aikana tehnyt toimintaosuuksia tunnettujen hongkongilaisten näyttelijöiden kanssa, kuten Yuen Biao ("Circus Kid"), Jet Li ("Enforcer"), Vincent Zhao ("Mahjong Dragon") ja Donnie Yen ("Special ID").


title: Muurahaispuut

text: Muurahaispuut ("Cecropia") on nokkoskasvien heimoon kuuluva lehtipuiden suku. Siihen arvioitiin vuonna 1987 kuuluvan 75 lajia, mutta luokittelu muuttuu jatkuvasti. Lajeista suomenkielinen nimi on muurahaispuulla ("Cecropia peltata").


title: Muurahaispuut

text: Suku on nimetty Ateenan tarunomaisen kuninkaan Kekrops I:n mukaan.


title: Muurahaispuut

text: Muurahaispuilla on tunnusomainen hoikka, suora runko ja sateenvarjomaisesti oksien päihin levittäytyvät isot lehdet. Puut jäävät yleensä alle 18 m korkeiksi ja elävät noin 30 vuotta. Niiden puuaines on pehmeää ja huokoista. Kukat ovat hyvin pieniä ja kasvavat norkoissa. Hede- ja eminorkot muodostuvat eri kasveihin. Emikasvi voi tuottaa kerralla lähes miljoona siementä.


title: Muurahaispuut

text: Muurahaispuut ovat kotoisin Keski- ja Etelä-Amerikasta. Ne ovat levinneet osaan Afrikkaa, Malesiaan ja joillekin Tyynenmeren saarille.


title: Muurahaispuut

text: Muurahaispuut ovat erittäin nopeakasvuisia ja leviävät nopeasti metsäaukkoihin.


title: Muurahaispuut

text: Muurahaispuut tunnetaan yhteistyöstään muurahaisten kanssa. "Azteca" -suvun muurahaiset tekevät pesänsä muurahaispuun huokoiseen puuainekseen. Ne saavat myös ravintoa puusta. Muurahaiset puolestaan suojelevat puun lehtiä niitä syöviltä hyönteisiltä.


title: Muurahaispuut

text: Laiskiaiset syövät mielellään muurahaispuiden lehtiä.


title: Muurahaispuut

text: Trinidadilla lepakot syövät suuria määriä muurahaispuun hedelmiä ja levittävät niiden siemeniä. Costa Ricalla samaa tehtävää hoitavat apinat. Kaikkialla monet lintulajit syövät muurahaispuiden hedelmiä ja levittävät näin niiden siemeniä.


title: Kyröskosken voimalaitos

text: Kyröskosken voimalaitos on Hämeenkyrössä Pappilanjoen Kyröskoskessa sijaitseva voimalaitos, jonka omistaa Metsä Board Kyro. Vanhempi voimalaitos on valmistunut 1912, ja sitä on laajennettu 1926. Sen putous on 22 metriä. Uudempi, tunnelivoimalaitos, otettiin käyttöön 1998


title: Venäjän valtakunnanneuvosto

text: Valtakunnanneuvosto (, "Gosudarstvennyi sovet") oli Venäjän keisarikunnassa ensin vuosina 1810–1906 keisarin tukena lainvalmistelussa toiminut neuvoa-antava elin, ja vuosina 1906–1917 parlamentin ylempi kamari.


title: Venäjän valtakunnanneuvosto

text: Jo ennen valtakunnanneuvostoa Venäjän keisarilla oli ajoittain erilaisia ylimyksistä muodostettuja neuvoa-antavia elimiä. Tunnetuin näistä oli vuosina 1726–1730 toiminut salaneuvosto, jonka valta kasvoi hyvin suureksi, kunnes se lakkautettiin.


title: Venäjän valtakunnanneuvosto

text:
Valtakunnanneuvoston perusti keisari Aleksanteri I ja se aloitti toimintansa 13. tammikuuta 1810. Sitä oli edeltänyt Aleksanterin vuonna 1801 perustama ”erottamaton neuvosto”. Valtakunnanneuvosto oli ainoa toteutunut osa valtiosihteeri Mihail Speranskin suunnittelemasta suuresta Venäjän hallinto- ja lainsäädäntöjärjestelmän uudistuksesta, johon olisi sisältynyt myös vaaleilla valittavia elimiä. Speranski oli ajatellut valtakunnanneuvoston koko valtiokoneiston ylimmäksi portaaksi lainsäädäntö- ja toimeenpanoelinten sekä oikeuslaitoksen yläpuolelle. Valtakunnanneuvoston kaikki jäsenet olivat keisarin nimittämiä, ja heitä oli alkujaan 35. Puheenjohtajana oli teoriassa keisari itse, mutta hän nimitti sijaisekseen toisen puheenjohtajan. Vuosina 1812–1865 valtakunnanneuvoston puheenjohtaja johti samalla myös Venäjän ministerineuvostoa. Neuvoston ensimmäinen puheenjohtaja oli Nikolai Rumjantsev.
Vuoden 1905 vallankumoukseen asti valtakunnanneuvosto oli keisarikunnan ylin neuvoa-antava lainsäädäntöelin. Sen tehtävänä oli tarkastaa kaikki ministerien valmistelemat lakiesitykset ennen kuin ne annettiin keisarin hyväksyttäviksi. Se tarkasti myös valtion laitosten budjetit ja henkilökuntanimitykset sekä tutki senaatin päätöksistä tehdyt valitukset. Neuvoston yhteydessä toimi valtiosihteerin johtama valtakunnanvirasto, joka laati lakiesitysten sanamuodot ja vastasi myös lakien promulgoinnista. Keisari saattoi mielensä mukaan hyväksyä joko valtakunnanneuvoston enemmistön tai vähemmistön kannan tai ei kumpaakaan. Aleksanteri I:n kuoltua vuonna 1825 valtakunnanneuvosto julisti hänen veljensä Konstantin Pavlovitš Romanovin uudeksi hallitsijaksi, mutta tämä kieltäytyi ottamasta kruunua vastaan.


title: Venäjän valtakunnanneuvosto

text: Venäjän vuoden 1906 perustuslaki teki valtakunnanneuvostosta parlamentin ylemmän kamarin, kun taas alemmaksi kamariksi perustettiin vaaleilla valittava valtakunnanduuma. Lait piti hyväksyä molemmissa kamareissa ennen niiden esittelyä keisarin vahvistettaviksi.


title: Venäjän valtakunnanneuvosto

text: Perustuslain mukaan keisari nimitti tästä alkaen vain puolet valtakunnanneuvoston jäsenistä yhdeksi vuodeksi kerrallaan. Toinen puolisko muodostui erilaisia yhteiskuntapiirejä edustaneiden korporaatioiden valitsemista edustajista. Nämä edustajat valittiin yhdeksäksi vuodeksi siten, että kolmasosa vaihtui aina kolmen vuoden välein. Heidän piti olla vähintään 40-vuotiaita. Valittavia edustajia oli yhteensä 98, ja he edustivat seuraavia tahoja:Vuoden 1910 laki yleisvaltakunnallisesta lainsäädännöstä määräsi myös Suomen eduskunnan valitsemaan kaksi edustajaa Venäjän valtakunnanneuvostoon sekä neljä edustajaa duumaan. Eduskunta kieltäytyi valitsemasta Suomen edustajia, sillä kyseistä lakia pidettiin Suomessa laittomana. Valtakunnanneuvostoon kuului kuitenkin joitain suomalaisia keisarin nimittäminä edustajina.


title: Venäjän valtakunnanneuvosto

text: Valtakunnanneuvosto lakkautettiin vuoden 1917 helmikuun vallankumouksen jälkeen. Neuvostoliitossa parlamentin ylempänä kamarina toimi kansallisuuksien neuvosto. Nykyisessä Venäjän federaatiossa vastaavassa asemassa on Venäjän liittoneuvosto.


title: The Vixen

text: The Vixen (myös "The Love Pirate") on vuonna 1916 ensi-iltansa saanut J. Gordon Edwardsin ohjaama yhdysvaltalainen mykkä draamaelokuva, jonka pääosissa ovat Theda Bara ja Herbert Heyes. "The Vixen" kertoo hemmotellusta amiraalin tyttärestä, joka viettelee sisarensa jokaisen miesystävän.


title: The Vixen

text: Mary Murillo laati elokuvan käsikirjoituksen, ja William Fox toimi elokuvan tuottajana. Fox Film Corporation oli elokuvan tuotanto- ja jakeluyhtiönä. "The Vixen" kuvattiin Foxin studioilla New Jerseyn Fort Leessä, ja elokuva sai ensi-iltansa Yhdysvalloissa 3. joulukuuta vuonna 1916. "The Vixen" on nykyisin listattu kadonneeksi elokuvaksi.


title: Kevytmielistä elämää ja luvatonta rakkautta (vuoden 1925 elokuva)

text: Kevytmielistä elämää ja luvatonta rakkautta () on vuonna 1925 ensi-iltansa saanut James Youngin ohjaama yhdysvaltalainen mykkä draamaelokuva, jonka pääosassa on Theda Bara. Elokuva oli Baran ensimmäinen elokuva kuuteen vuoteen ja viimeinen pitkä elokuva. Bara esiintyi vuonna 1926 kahdessa lyhytelokuvassa, jotka jäivät hänen viimeisiksi roolitöikseen. Chadwick Pictures Corporation toimi elokuvan tuotanto- ja levittäjäyhtiönä.


text: "Kevytmielistä elämää ja luvatonta rakkautta" perustuu vuosina 1915–1916 esitettyyn Louis K. Anspacherin samannimiseen Broadway-näytelmään "Kevytmielistä elämää ja luvatonta rakkautta", jonka pääosassa oli Emily Stevens. Näytelmän pohjalta Douglas Z. Doty laati elokuvan käsikirjoituksen. Vuonna 1918 näytelmästä oli filmatisoitu samanniminen elokuva "Kevytmielistä elämää ja luvatonta rakkautta", jonka pääosassa on Grace Valentine.


text: "Kevytmielistä elämää ja luvatonta rakkautta" sai Yhdysvaltain ensi-iltansa 16. marraskuuta vuonna 1925. Elokuva on säilynyt nykypäivään asti, ja se onkin harvoja Baran nykyaikaan säilyneitä elokuvia. "Kevytmielistä elämää ja luvatonta rakkautta" -elokuvaa säilytetään Yhdysvaltain kongressin kirjastossa, ja se on julkaistu VHS:lle ja DVD:lle. Elokuva on 59 minuuttia pitkä DVD-versiossa, joka julkaistiin vuonna 2007.


text: Caroline Knollys (Theda Bara) on aikomassa mennä kertomaan aviomiehelleen Hubertille (Wyndham Standing) olevansa raskaana, kunnes hän löytää hänet sihteerinsä Emily Maddenin (Eileen Percy) sylistä. Caroline päättää antaa miehelleen opetuksen ja jättää kertomatta, että hän on raskaana. Caroline jättää aviomiehensä Emilyn huomaan ja lähtee Eurooppaan. Caroline synnyttää lapsensa Euroopassa, jossa Carolinesta tulee paljon puhuttu seurapiirihenkilö. Hubertista tulee kateellinen ja mustasukkainen etenkin silloin, kun Caroline palaa kotiin nuoren arkkitehdin, Lawrence Sanburyn (John Miljan), seurassa. Caroline sponsoroi Sanburya. Hubertia kaduttaa Emilyyn sekaantuminen, mutta Caroline on liian itsepäinen antaakseen anteeksi. Kun Hubert menee yllätyksellisesti vierailemaan Carolinelle, hän luulee löytävänsä todisteita avioeropapereista. Avioeroepäilyjen sijaan Hubertille esitellään hänen poikansa, ja Knollysit palaavat yhteen.


title: Valtakunnanneuvosto

text: Valtakunnanneuvosto voi tarkoittaa ainakin seuraavia valtioelimiä eri maissa:


title: Emily Davison

text: Emily Wilding Davison (11. lokakuuta 1872 Lontoo – 8. kesäkuuta 1913 Epsom) oli brittiläinen militantti suffragetti, joka tuli tunnetuksi törmättyään kuningas Yrjö V:n omistaman hevosen kanssa Epsomin Derbyssä vuonna 1913. Hän kuoli saamiinsa vammoihin neljä päivää myöhemmin.


title: Emily Davison

text: Lontoon Blackheathissä syntynyt Davison opiskeli 1890-luvulla Lontoon ja Oxfordin yliopistoissa kirjallisuutta sekä kieli- ja luonnontieteitä. Opintojensa jälkeen hän työskenteli kotiopettajana. Vuonna 1906 Davison liittyi naisten äänioikeutta ajaneeseen Women's Social and Political Union (WSPU) -järjestöön, jonka Emmeline Pankhurst oli perustanut muutamaa vuotta aikaisemmin. Hän lopetti opettajantyönsä vuonna 1908 ja omistautui lähes kokonaan WSPU:n toiminnalle jatkaen samalla kielenopintojaan Lontoon yliopistossa. Davison joutui aktivisminsa vuoksi pidätetyksi kaikkiaan yhdeksän kertaa. Vankeusaikoinaan hän oli useasti nälkälakkossa ja joutui pakkoruokittavaksi.


title: Emily Davison

text: Kesäkuun 4. päivänä 1913 Davison matkusti junalla Lontoosta Epsomin kaupunkiin, jossa järjestettiin suuri laukkaurheilutapahtuma Epsomin Derby. Kilpailun aikana hän ryntäsi radalle ja yritti tarttua kuningas Yrjö V:n omistaman Anmer-nimisen hevosen suitsiin. Se kuitenkin törmasi Davisoniin, joka jäi voltin tehneen hevosen jalkoihin menettäen tajuntansa. Davison sai kallonmurtuman sekä sisäisiä vammoja ja kuoli sairaalassa neljää päivää myöhemmin tajuihinsa tulematta.< Anmeriä ohjastanut jockey Herbert Jones jäi jalastaan roikkumaan jalustimeen ja raahautui matkaa jatkaneen hevosen perässä niin ikään tajuttomana. Pathé-yhtiön uutiskuvaajat onnistuivat tallentamaan koko välikohtauksen filmille.


title: Emily Davison

text: Davisonin tarkoituksena oli ilmeisesti kiinnittää kuninkaan hevoseen WSPU:n lippu, niin että se olisi näkynyt maaliin tultaessa. Toisen teorian mukaan hän yritti pujottaa Anmerin kaulaan " Votes for Women" -tekstillä varustettua nauhaa, jollainen Davisonin hallusta myös löydettiin. Joidenkin tapausta myöhemmin tutkineiden historioitsijoiden mukaan törmäys kuninkaan hevosen kanssa oli pelkkää sattumaa. Hevosten vauhti oli niin kova, ettei Davison olisi millään kyennyt tunnistamaan kohti tulleita hevosia.


title: Emily Davison

text: Davisonista tuli kuolemansa myötä naisten äänioikeutta ajaneen liikkeen ensimmäinen varsinainen marttyyri. Hänen hautajaissaattuettaan seurasi katujen varsilla arviolta 200 000 ihmistä. Vuonna 2013 tapauksen satavuotismuiston kunniaksi paljastettiin Epsomin laukkaradalla muistolaatta. Toinen Davisonin muistolaatta on Iso-Britannian parlamenttitalossa Westminsterin palatsissa.


title: Mustasuohaukka

text: Mustasuohaukka ("Circus maurus") on haukkojen heimon suohaukkojen sukuun kuuluva lintu. Sitä tavataan Lesothossa, Namibiassa ja Etelä-Afrikassa. Vaeltavana sitä tavataan myös Botswanassa ja Swazimaassa.


title: Mustasuohaukka

text: Kannan kooksi arvioitiin vuonna 2015 alle tuhat yksilöä, ja aikuisten yksilöiden määrä on noin 670 yksilöä. Kanta on myös vähenemään. Sen pääaluetta on läntinen Kapmaa. Se ei pesi Lesothossa, ja Pohjois-Namibiassa sitä on pieni erillinen alle 50 linnun kanta.


title: Mustasuohaukka

text: Sen elinpiiriä ovat viileät kuivat fynbos-vyöhykkeen alueet, ylävät heinäarot, Karoon pensastot ja avoimet tasangot, joilla kasvaa pensaita, sekä viljellyt alueet. Se pesii usein lähellä rannikon tai ylänköjen soita.


title: Mustasuohaukka

text: Lintu on kooltaan 48–53 cm, eli se on keskikokoinen suohaukka. Aikuisen ulkonäkö on hyvin silmiinpistävä. Se on musta, ja pyrstössä on mustavalkoinen raidoitus, perä on valkoinen, ja jalat, silmät ja vahanahka. Sen lentosulat ja kyynärsulat ovat alapuolelta valkoiset ja ovat näin jyrkkä vastakohta mustille peitinsulille ja vartalolle. Nuoret linnut ovat tummanruskeita ja runsaasti täplikkäitä ja raidallisia, mutta niilläkin on selvä valkoinen perä ja raidallinen pyrstö.


title: Hetaerina

text: Hetaerina on neidonkorentojen heimoon kuuluva sudenkorentosuku.


title: AMEO

text: AMEO-verkosto on ammatillisten erityisoppilaitosten kumppanuusverkosto, jonka muodostavat Suomen kaikki ammatilliset erityisoppilaitokset. Verkosto on perustettu vuonna 2009 ja se on määritellyt perustehtäväkseen taata ammatillisen erityisopetuksen asiakkaille alueellisesti ja kansallisesti kattavat, tarpeenmukaiset ja uudistuvat ammatillisen erityisopetuksen palvelut verkoston monipuolista asiantuntemusta ja resursseja hyödyntäen. AMEO-verkosto haluaa myös vaikuttaa koulutusjärjestelmään ja työelämän toimijoihin siten, että koko ikäluokalle tarjoutuisi mahdollisuus saavutettaviin yksilöllisiin polkuihin ja elinikäisen oppimiseen.


title: AMEO

text:
AMEOn visio: Kehittämiskumppanuudella tunnustetuksi ja tunnetuksi ammatillisen erityisopetuksen edelläkävijäksi.
AMEOn arvot: luottamus, rohkeus ja innovatiivisuus, vaikuttavuus ja tuloksellisuus sekä yhteiskuntavastuullisuus.


title: Roman Rozen

text: Roman Romanovitš Rozen (; s. 24. helmikuuta 1847 Tallinna, k. 1921 tai 1922 New York) oli venäläinen paroni ja diplomaatti. Hän oli Viktor Rozenin veli.


title: Roman Rozen

text: Rozen oli Venäjän lähettiläänä Tokiossa 1902–1904 ja Washington D.C.:ssä 1905–1911, sekä vuonna 1905 yhdessä Sergei Witten kanssa Venäjän edustajana Venäjän ja Japanin välisissä rauhanneuvotteluissa Portsmouthissa.


title: Kaliumsyanaatti

text: Kaliumsyanaatti (KOCN) on kalium- ja syanaatti-ionien muodostama epäorgaaninen ioniyhdiste. Ainetta käytetään kemianteollisuudessa muun muassa orgaanisessa synteesissä ja metallurgiassa.


title: Kaliumsyanaatti

text: Kaliumsyanaatti on huoneenlämpötilassa valkoisia voimakkaasti hygroskooppisia kiteitä. Yhdiste liukenee runsaasti veteen, mutta sen vesiliuokset hydrolysoituvat helposti muodostaen kaliumvetykarbonaattia ja ammoniakkia. Hydrolyysi tapahtuu nopeasti erityisesti happamissa olosuhteissa. Kuumennettaessa 700–900 °C lämpötilaan kaliumsyanaatti hajoaa.


title: Kaliumsyanaatti

text: Kaliumsyanaattia valmistetaan kuumentamalla kaliumkarbonaatin ja urean seosta noin 400 °C:n lämpötilaan. Sivutuotteena reaktiossa muodostuu ammoniakkia. Muodostuva kaliumsyanaatti on tässä lämpötilassa neste, joten se jäähdytetään ja jauhetaan. Näin valmistettava kaliumsyanaatti on 95–99 % puhdasta. Epäpuhtauksina voi olla kaliumkarbonaattia, syanuurihappoa ja biureettia.


title: Kaliumsyanaatti

text: Tärkein kaliumsyanaatin käyttökohde on orgaanisten yhdisteiden semikarbatsidin, dulsiinin, hydantoiinin ja karbidopan valmistus. Kaliumsyanaatin etuna natriumsyanaattiin on sen helpompi valmistus korkeamman puhtauden omaavana ja parempi vesiliukoisuus. Muita kaliumsyanaatin käyttökohteita ovat teräksen kovettaminen ja rikkaruohomyrkkynä sipuliviljelmillä ja nurmikoilla.


title: Pjotr Tolstoi (diplomaatti)

text: Pjotr Andrejevitš Tolstoi (1645 – 1729 Solovetskin saari, Valkoinenmeri) oli venäläinen kreivi, diplomaatti ja valtiomies Pietari Suuren aikana.


title: Pjotr Tolstoi (diplomaatti)

text: Hänen isänsä oli hovimies Andrei Vasiljevitš Tolstoi. Pjotr Tolstoista tuli hovipalvelija ("stolnik") tsaari Aleksei Mihailovitšin aikana. Vuonna 1682 hän auttoi Aleksein tytärtä Sofia Aleksejevnaa pääsemään nuorempien veljiensä Iivana V:n ja Pietari I:n sijaishallitsijaksi. Kun Pietari vuonna 1689 syrjäytti Sofia Aleksejevnan, myös Tolstoi karkotettiin hovista, vaikka hän oli vetänyt Sofialta tukensa pois. Tolstoi oli sen jälkeen epäsuosiossa vuoteen 1697, jolloin hän tarjoutui lähtemään tsaarin edustajana Italiaan opiskelemaan merenkulkua, mihin Pietari suostui. Kahden vuoden opintojen jälkeen Tolstoi sai voitettua tsaarin luottamuksen puolelleen ja pääsi näin siirtymään diplomaatinuralle. Hän oli vuosina 1701–1714 Venäjän lähettiläänä Ottomaanien valtakunnan hovissa. Venäjän käydessä Suurta Pohjan sotaa Ruotsia vastaan Tolstoi pyrki parhaansa mukaan parantamaan Venäjän ja Turkin suhteita ja siten varmistamaan rauhan valtakunnan etelärajalla. Vaikka turkkilaisia ärsytti se, että Pietari Suuri rakensi Venäjän uutta sotalaivastoa Mustallemerelle, rauha säilyi lähes vuosikymmenen ajan. Turkin politiikka kuitenkin muuttui, kun Ruotsin kuningas Kaarle XII Pultavan tappion jälkeen siirtyi pakolaisena Konstantinopoliin. Tolstoi vangittiin marraskuussa 1710 ja Turkki julisti sodan Venäjälle. Hänet vapautettiin huhtikuussa 1712 aselevon tultua voimaan ja hän osallistui seuraavana vuonna rauhanneuvotteluihin Adrianopolissa.


title: Pjotr Tolstoi (diplomaatti)

text: Palattuaan Venäjälle Tolstoi sai nimityksen senaatin jäseneksi, ulkomaankaupan valtuuskunnan puheenjohtajaksi sekä ulkoasiainkomission jäseneksi. Hän kävi erilaisilla diplomaattisilla komennuksilla muun muassa Tanskassa, Englannissa ja Preussissa. Vuonna 1717 hän matkusti Pietari Suuren erikoislähettiläänä Napoliin, jossa hänen onnistui suostutella maanpakoon lähtenyt kruununprinssi Aleksei Petrovitš palaamaan Venäjälle. Heidän palattuaan Pietari Suuri teloitutti Aleksein, mutta Tolstoi palkittiin seuraavana vuonna nimityksellä salaisen kanslian eli eräänlaisen valtiollisen poliisin johtajaksi. Hän sai myös kreivin arvon toukokuussa 1724, kun Pietari Suuren toinen vaimo Katariina kruunattiin hallitsijapuolisoksi. Pietarin kuoltua seuraavana vuonna Tolstoi tuki Katariinan nostamista valtaistuimelle ja hänet nimitettiin helmikuussa 1726 perustetun salaneuvoston jäseneksi. Salaneuvosto toimi Katariinan lyhyenä valtakautena tosiasiassa Venäjän hallituksena. Tolstoi ajautui kuitenkin vihamielisyyksiin toisen mahtimiehen, Aleksandr Danilovitš Menšikovin kanssa kruununperimystä koskeneen kiistan vuoksi. Koska Tolstoi oli ollut osallisena Aleksei Petrovitšin kuolemaan johtaneissa tapahtumissa, hän vastusti tämän pojan Pietari Aleksejevitšin nimeämistä Katariinan kruununperijäksi. Tolstoi joutui epäsuosioon, ja Menšikov sai aikaiseksi sen, että toukokuussa 1727 hänet karkotettiin 82-vuotiaana Solovetskin luostariin, jossa hän kuoli kaksi vuotta myöhemmin.


title: Pjotr Tolstoi (diplomaatti)

text: Tolstoi jätti jälkeensä kiinnostavan päiväkirjan vuosien 1697–1699 Italian matkaltaan sekä vuonna 1706 kirjoitetun kuvauksen Mustastamerestä. Tolstoin kreivillinen suku polveutuu hänestä.


title: Dmitri Tolstoi

text: Dmitri Andrejevitš Tolstoi (13. maaliskuuta 1823 Moskova – 7. toukokuuta 1889 Pietari) oli venäläinen kreivi ja taantumuksellisena tunnettu poliitikko. Hän toimi kansanvalistusministerinä Aleksanteri II:n aikana ja sisäministerinä Aleksanteri III:n valtakaudella. Hän kuului Tolstoin sukuun.


title: Dmitri Tolstoi

text: Tolstoi kirjoitti nuorempana eräitä tutkimuksia Venäjän historiasta. Hänet nimitettiin vuonna 1865 Pyhän synodin yliprokuraattoriksi. Vuosina 1866–1880 hän toimi opetusministeriössä kansanvalistusministerinä. Hän pyrki tiukalla kurilla estämään vallankumousaatteiden leviämisen opiskelijoiden tai opettajien keskuuteen, ja kumosi monia aiemmin tehtyjä opetuksen uudistuksia. Tolstoin aloitteesta perustettiin vuonna 1869 erityinen virasto valvomaan ja ohjailemaan yleisten koulujen oppilaiden ja opettajien mielialoja. Lisäksi oppikirjoja sensuroitiin ja epäilyttävinä pidettyjä opettajia erotettiin. Vuonna 1871 Tolstoi toteutti uudistuksen, jossa klassisen kreikan ja latinan asemaa lukioiden oppiaineina vahvistettiin huomattavasti ja niistä tehtiin pakollisia aineita ylioppilastutkintoihin. Tämä vaikeutti yliopistoihin pääsyä niille, joilla ei ollut varaa perehtyä näihin kieliin valmistavissa kouluissa. Tolstoin myönteisiä saavutuksia ministerinä olivat historiallis-filologisen instituutin perustaminen Pietariin vuonna 1867, Varsovan yliopiston uudelleenperustaminen, maatalousinstituutin perustaminen Puolan Nova Aleksandriaan sekä pappisseminaarien uudelleenjärjestäminen.


title: Dmitri Tolstoi

text: Vuonna 1882 Tolstoi nimitettiin sisäministeriksi ja santarmilaitoksen johtajaksi. Samana vuonna hänestä tuli myös Venäjän tiedeakatemian puheenjohtaja. Sisäministerinä hän peruutti monia aiemmin Aleksanteri II:n kaudella toteutettuja liberaaleja reformeja. Lehdistön sensuuria tiukennettiin elokuusta 1882 alkaen. Vuonna 1889 jokaisen maalaiskaupungin johtoon määrättiin maanomistaja-aateliin kuuluva ja sisäministeriön valitsema maakapteeni, joka sai nimittää kaupunginvanhimmat. Tolstoi jatkoi sisäministerinä vuonna 1889 tapahtuneeseen kuolemaansa asti.


title: Stefan de Vrij

text: Stefan de Vrij (s. 5. helmikuuta 1992 Ouderkerk aan den IJssel) on hollantilainen jalkapalloilija, joka edustaa Italian pääsarjassa pelaavaa Laziota. Pelipaikaltaan de Vrij on keskuspuolustaja.


title: Stefan de Vrij

text: Ensimmäisen ammattilaissopimuksensa Feyenoordin kanssa de Vrij solmi kesällä 2009, ja teki samana syksynä debyyttinsä seuran edustusjoukkueessa. Hän on toiminut Feyenoordin kapteenina kaudesta 2012–2013 lähtien, edellisen kapteenin Ron Vlaarin siirryttyä Englannin Valioliigassa pelaavaan Aston Villaan.


title: Stefan de Vrij

text: 30. heinäkuuta 2014 De Vrij siirtyi Lazioon 8,5 miljoonan euron siirtosummalla ja allekirjoitti 5 vuoden sopimuksen seuran kanssa.


title: Stefan de Vrij

text: De Vrij valittiin Alankomaiden joukkueeseen vuoden 2014 jalkapallon maailmanmestaruuskilpailuihin. Hän pelasi Hollannin paidassa kaikki ottelut ja teki yhden maalin avausottelussa Espanjaa vastaan. Hollanti sijoittui kisoissa lopulta kolmanneksi.


title: Piikki

text: Piikki tarkoittaa esimerkiksi seuraavia asioita:


title: Julian Speroni

text: Julian Speroni (s. 18. toukokuuta 1979) on argentiinalainen jalkapallomaalivahti. Hän edustaa Englannin Valioliigassa pelaavaa Crystal Palacea. Speroni siirtyi Crystal Palaceen vuonna 2004 skotlantilaisesta Dundee Unitedista. Speroni pelaa numerolla 1. Hänen pituutensa on 186 senttimetriä ja painonsa 87 kiloa. Speroni on pelannut myös yhden ottelun Argentiinan alle 20-vuotiaiden jalkapallomaajoukkueessa.


title: Madame Mystery

text: Madame Mystery on vuonna 1926 ensi-iltansa saanut Richard Wallacen ja Stan Laurelin ohjaama yhdysvaltalainen lyhytelokuva, jonka pääosassa on Theda Bara. "Madame Mystery" on genreltään komedia, ja sen tuotti Hal Roach Studios.


title: Madame Mystery

text: "Madame Mysteryn" kuvaukset alkoivat joulukuussa vuonna 1925 ja päättyivät seuraavan vuoden tammikuussa. Elokuva sai ensi-iltansa Yhdysvalloissa 12. maaliskuuta 1926, ja sen levittäjänä oli Pathé Exchange. "Madame Mystery" jäi Theda Baran viimeiseksi roolityöksi elokuvissa. Hän jäi samana vuonna 1926 eläkkeelle näyttelijänurastaan. Alun perin Baran oli tarkoitus tehdä Hal Roach Studiosille monta komediaelokuvaa, mutta "Madame Mystery" jäi ainoaksi. Elokuvan materiaalia käytettiin uudelleen Hal Roach Studiosin samana vuonna ilmestyneessä lyhytkomediaelokuvassa "45 Minutes from Hollywood".


title: Madame Mystery

text: "Madame Mystery" on yksi harvoista Baran elokuvista, jotka ovat säilyneet nykypäivään asti. "Madame Mystery" on julkaistu VHS:lle ja DVD:lle. DVD-versio julkaistiin vuonna 2005.


title: Madame Mystery

text: Hallitus palkkaa madame Mysterieux’n tehtävään, jossa hänen pitää toimittaa vastikään löydettyä räjähdettä, heliumnitraattia, New Yorkiin. Toimitusmatkaan tulee monta mutkaa, kun juoneen sekaantuvat vihollismaan salaisista agenteista aina kahteen nälkäiseen taiteilijaan.


title: Hallitseva senaatti

text: Hallitseva senaatti (, "Pravitelstvujuštši senat") oli Venäjän keisarikunnassa vuosina 1711–1917 toiminut keskushallinnon elin. Sillä oli useita rooleja ja sen valtaoikeudet vaihtelivat eri aikoina, mutta ennen kaikkea se oli valtakunnan hallinnon ylin porras ja korkein oikeusaste. Sen johtaja oli nimikkeeltään yliprokuraattori.


title: Hallitseva senaatti

text: Hallitseva senaatti ei työskennellyt yhtenäisenä kollegiona, vaan se jakautui erillisiin osastoihin, jotka antoivat päätöksiä senaatin nimissä.


title: Hallitseva senaatti

text: Hallitsevan senaatin perusti Pietari Suuri 22. helmikuuta 1711 antamallaan käskykirjeellä johtamaan Venäjän hallintoa hänen poissa ollessaan. Se koostui alkujaan kymmenestä henkilöstä, joka kuuluivat vanhaan ja uuteen aateliin. Senaatti siirtyi vuonna 1714 Moskovasta Pietariin. Alkujaan hallitsevalle senaatille oli keskitetty koko Venäjän keskushallinto ja se toimi myös ylimpänä oikeusasteena. Sen valtaoikeudet laajenivat nopeasti käsittämään lakien toimeenpanon, kaupan ja sotilasasioiden valvonnan sekä eräitä paikallishallintoon liittyneitä kysymyksiä. Hallitsevan senaatin valtaa typistettiin Katariina I:n, Pietari II:n ja Anna Ivanovnan hallitsijakausina, mutta keisarinna Elisabet palautti sen aseman ja vahvisti sitä entuudestaan. Hänen valtakaudellaan hallitseva senaatti johti lähes suvereenisti Venäjän sisäisten asioiden hallintoa ja käytti joissain tapauksissa myös lainsäädäntövaltaa. Se saattoi luoda uutta lainsäädäntöä ennakkoratkaisuilla sellaisissa oikeustapauksissa, joissa ei entuudestaan ollut selvää lakia, johon vedota. Vuonna 1744 se määräsi, ettei teloituksia saanut panna toimeen ilman sen omaa vahvistusta, ja vuosina 1751 ja 1753 se määräsi niiden toimeenpanon kokonaan keskeytettäväksi toistaiseksi.


title: Hallitseva senaatti

text: Katariina Suuren ajoista lähtien hallitsevan senaatin tehtäviä siirrettiin vähitellen uusille elimille ja se jaettiin vuonna 1763 neljään osastoon. Aleksanteri I suunnitteli jälleen hallitsevan senaatin vallan vahvistamista osana Venäjän hallinnon uudistamista. Vuonna 1802 Venäjän ministerit määrättiin alistettaviksi hallitsevalle senaatille, mutta tätä ei juuri käytännössä toteutettu, sillä ministerien haluttiin kuitenkin pysyvän keisarin henkilökohtaisessa ohjauksessa. Aleksanteri II:n toteuttamat uudistukset vahvistivat jälleen senaattia, ja siihen perustettiin lisää tuomioistuimina toimineita osastoja. Hallitseva senaatti menetti 1800-luvun aikana vähitellen hallintoa koskeneen valtansa ja painottui lähinnä toimimaan ylimpänä oikeusistuimena sekä valvomaan laillisuutta.


title: Hallitseva senaatti

text: Hallitseva senaatti oli ylin muutoksenhakuoikeus ja sillä oli oikeus tarkistaa alempien oikeusasteiden langettamia tuomioita. Sen tehtänä oli myös valvoa valtakunnan hallintoa, lakien toimeenpanoa, veronkantoa ja valtion finansseja. Venäjän virastot kuuluivat periaatteessa edelleen hallitsevan senaatin alaisuuteen, lukuun ottamatta ylintä hallintoa ja eräitä erikseen sen alaisuudesta erotettuja viranomaisia. Vuoden 1906 perustuslain mukaan hallitsevan senaatin tehtäviin kuului myös ”suojella ja säilyttää” lakeja sekä julkaista hallitsijan vahvistamat lait tarkistettuaan ensin niiden perustuslainmukaisuuden. Senaatin osastojen määrä vaihteli vuosikymmenten mittaan.


title: Hallitseva senaatti

text: Kansankomissaarien neuvosto lakkautti hallitsevan senaatin pian lokakuun vallankumouksen jälkeen vuonna 1917 yhdellä aivan ensimmäisistä määräyksistään.


title: Austin Madaisky

text: Austin Madaisky (s. 30. tammikuuta 1992 Surrey, Brittiläinen Kolumbia) on kanadalainen ammattilaisjääkiekkoilija, joka pelaa tällä hetkellä AHL-seura Springfield Falconsissa, Columbus Blue Jacketsin farmijoukkueessa. Madaisky on Blue Jacketsin vuoden viidennen kierroksen varaus, numerolla 124.


title: Austin Madaisky

text: Madaisky pelasi vuosina 2008–2012 junioriliiga WHL:ssä. Calgary Hitmen varasi hänet vuonna 2007 numerolla 14. Toisena kautenaan Hitmenissä hänet vaihdettiin Kamloops Blazersiin, jossa hän pelasi vuoteen 2012 asti. Madaisky pelasi vuoden 2010 varaustilaisuutta edeltävässä huippulupausottelussa. WHL-vuosinaan Madaisky teki 238:ssa ottelussa tehot 29+84=113.


title: Austin Madaisky

text: Blue Jackets kiinnitti Madaiskyn kolmen vuoden tulokassopimuksella vuonna 2012. Hän on siitä lähtien pelannut Columbuksen farmijoukkueissa, Springfield Falconsissa ja ECHL-liigan Evansville Icemenissä, tekemättä vielä NHL-debyyttiään.


title: Ranskan 2. armeija

text: Ranskan 2. armeija () oli Ranskan maavoimien yhtymä, joka osallistui ensimmäiseen ja toiseen maailmansotaan. Se tuli tunnetuksi Verdunin taistelussa vuonna 1916, jolloin sen komentajana oli Philippe Pétain.


title: Ranskan 2. armeija

text: Armeija perustettiin 27. elokuuta 1939, jolloin se alistettiin suoraan yleisesikunnalle. Armeija liitettiin 1. lokakuuta Ranskan 1. armeijaryhmään. Se liitettiin 14. toukokuuta 1940 koillisen rintaman yliesikunnalle ja edelleen 17. toukokuuta Ranskan 2. armeijaryhmään. Armeija liitettiin 6. kesäkuuta 4. armeijaryhmään, mistä se palasi 15. kesäkuuta 2. armeijaryhmään.


title: Ranskan 2. armeija

text: Armeijankomentajina olivat:


title: Ferrer

text: Ferrer on ainakin seuraavien henkilöiden sukunimi:


title: Ranskan 3. armeija

text: Ranskan 3. armeija () oli Ranskan maavoimien yhtymä, joka osallistui ensimmäiseen ja toiseen maailmansotaan.


title: Ranskan 3. armeija

text: Armeija perustettiin 27. elokuuta 1939, se alistettiin Ranskan 2. armeijaryhmään.


title: Ranskan 3. armeija

text: Armeijankomentajina olivat:


title: Ranskan 4. armeija

text: Ranskan 4. armeija () oli Ranskan maavoimien yhtymä, joka osallistui ensimmäiseen ja toiseen maailmansotaan.


title: Ranskan 4. armeija

text: Armeija perustettiin 27. elokuuta 1939, jolloin se alistettiin Ranskan 2. armeijaryhmälle ja 6. kesäkuuta armeija siirrettiin osaksi 4. armeijaryhmää.


title: Ranskan 4. armeija

text: Armeijankomentajina olivat:


title: Ranskan 5. armeija

text: Ranskan 5. armeija () oli Ranskan maavoimien yhtymä, joka osallistui ensimmäiseen ja toiseen maailmansotaan. Louis Franchet d'Espèreyn alaisuudessa armeijan hyökkäys mahdollisti Marnen taistelun voiton 1914.


title: Ranskan 5. armeija

text: Armeija perustettiin 27. elokuuta 1939, jolloin se alistettiin Ranskan 2. armeijaryhmälle.


title: Ranskan 5. armeija

text: Armeijankomentajina olivat:


title: Ranskan 6. armeija

text: Ranskan 6. armeija () oli Ranskan maavoimien yhtymä, joka osallistui ensimmäiseen ja toiseen maailmansotaan.


title: Ranskan 6. armeija

text: Armeija muodostettiin 26. elokuuta 1914, jolloin siihen liitettiin yksiköitä eri hajallelyödyistä Ranskan armeijoista muun muassa IV ja VII armeijakunta 3. ja 1. armeijoista sekä 5. ja 6. divisioonien reserviosastot, 45. ja 37. jalkaväkidivisioonat, prikaati ja ratsuväkiarmeijakunta.


title: Ranskan 6. armeija

text: Sommen taistelun alussa 6. armeijan joukoista osallistuivat taisteluun XX, I siirtomaa ja XXXV armeijakunnat.


title: Ranskan 6. armeija

text: Armeija perustettiin 2. syyskuuta 1939, se alistettiin suoraan yleisesikunnalle. Armeija siirrettiin 5. joulukuuta reserviin, kunnes se liitettiin 20. toukokuuta Ranskan 3. armeijaryhmään. Armeija siirrettiin 11. kesäkuuta 4. armeijaryhmään, mistä se palasi 3. armeijaryhmään 15. kesäkuuta.


title: Ranskan 6. armeija

text: Armeijankomentajina olivat:


title: Siriuksen vieraat

text: Siriuksen vieraat on suomalainen televisioelokuva vuodelta 1987. Sen on Yleisradiolle ohjannut Matti Ijäs, ja se perustuu Arto Mellerin samannimiseen näytelmään, jonka Ryhmäteatteri kantaesitti Suomenlinnassa kesällä 1984. Näytelmän alaotsikko on "Balladi loismadoista ja tunnistamattomista lentävistä esineistä Suomen kesässä; ihmisistä niiden armoilla". Televisioelokuva "Siriuksen vieraat" sai ensiesityksensä Yle TV1:ssä 9. huhtikuuta 1987.


title: Siriuksen vieraat

text: Huumekauppias Anders pakenee velkojiaan Kööpenhaminasta lapsuutensa rapistuneeseen kotikylään jossakin Etelä-Pohjanmaalla. Vanhan ystävänsä Matin kanssa hän piilottaa rahat heidän entiseen majaansa. Paikallisessa Siriuksen lomakylässä pidetään Andersin isän, näyttelijä Orvo Pruunin syntymäpäiväjuhlat, joissa Anders törmää uudelleen moniin menneisyytensä hahmoihin.


title: Janna (albumi)

text: Janna on suomalaislaulaja Jannan kolmas studioalbumi, joka julkaistiin 6. kesäkuuta 2014. Vaikka albumi on artistin kolmas albumi, se on kuitenkin vasta hänen ensimmäinen suomenkielinen albuminsa. Albumin tuottajina toimivat MGI ja Simo Reunamäki. Albumi nousi heti ensimmäisellä listaviikollaan Suomen virallisen albumilistan ensimmäiseksi. Marraskuussa 2014 albumi myi kultaa.


title: Janna (albumi)

text: Albumin ensimmäinen single, ”Sä et ole hullu” julkaistiin 18. lokakuuta 2013. Kappale nousi singlelistan 11:nneksi sekä latauslistan toiseksi ja se oli parhaimmillaan myös kolmanneksi soitetuin radiokappale. Helmikuussa 2014 single ylitti kultalevyrajan, yli 5000 kappaleen myynnillään. Sittemmin single on myynyt myös platinaa.


title: Janna (albumi)

text: Maaliskuussa 2014 julkaistu toinen singlejulkaisu ”Läpinäkyvä” nousi latauslistan 22:nneksi ja 9:nneksi soitetuimmaksi radiokappaleeksi. Kolmas single ”Tytöt lähtee tanssimaan” julkaistiin 6. kesäkuuta 2014. Kappaleen toistaiseksi korkein radiolistasijoitus on 12. sija.


title: Koomikko (elokuva)

text: Koomikko on suomalainen komediaelokuva vuodelta 1983. Sen on ohjannut Matti Ijäs, ja pääosaa esittää Aake Kalliala.


title: Koomikko (elokuva)

text: "Koomikko" oli Matti Ijäksen ensimmäinen teatterilevityksen saanut elokuva. Ijäs kertoo saaneensa idean 1980-luvun alun viihdeohjelmasta "Valehtelijoiden klubi", ja elokuvassa näyttelee monia siitä tuttuja näyttelijöitä kuten Helge Herala, Leo Lastumäki, Olavi Ahonen ja Maija-Leena Soinne. Myös käsikirjoittajina Ijäksen lisäksi olivat "Valehtelijoiden klubin" kirjoittajat Heikki Kinnunen ja Pertti Reponen.


title: Koomikko (elokuva)

text: Tarinassa nuori koomikon urasta haaveileva Hepi hakeutuu kokeneen mutta väsähtäneen koomikkoryhmän tuttavaksi. Hepi nukkuu yönsä kaverinsa korjaamolle yöksi jätetyissä autoissa ja hurmaa lintuimitaatioillaan Eläinmuseossa työskentelevän nuoren naisen.


title: Koomikko (elokuva)

text: "Koomikko" oli "Valehtelijoiden klubin" Kinnusen ja Reposen idea, johon he pyysivät ohjaajaksi Matti Ijäksen. Ijäs muistelee, että tuotantovaihe oli hyvin lyhyt ja kiireinen. "Koomikko" oli viimeinen Fennada-Filmin Kulosaaren studioilla kuvattu elokuva ennen rakennuksen purkamista.


title: Koomikko (elokuva)

text: "Koomikon" ensi-illan aikoihin kriitikot olivat hieman hämmentyneitä siitä, yrittääkö elokuva olla komedia vai pikemminkin tragedia. Helena Ylänen kiitti Helsingin Sanomissa Leo Lastumäen roolia yhdeksi tämän uran parhaista, mutta toisaalta Ijäksen henkilöohjauksessa nähtiin ongelmia. Kymmenestä suomalaisesta ensi-iltakriitikosta kaksi antoi elokuvalle kaksi tähteä, kolme yhden tähden, kolme muuta ei sitäkään ja kaksi ei ollut arvioinut elokuvaa. Keskiarvoksi tuli "Projektio"-lehden laskukaavalla 0,88 tähteä neljästä.


title: Ranskan 7. armeija

text: Ranskan 7. armeija () oli Ranskan maavoimien yhtymä, joka osallistui ensimmäiseen ja toiseen maailmansotaan.


title: Ranskan 7. armeija

text: Armeija perustettiin 2. syyskuuta 1939 yleisesikunnan reservinä. Armeija siirrettiin 11. marraskuuta Ranskan 1. armeijaryhmään, mistä se palasi reserviksi 15. toukokuuta 1940. se liitettiin 20. toukokuuta 3. armeijaryhmään.


title: Ranskan 7. armeija

text: Armeijankomentajina olivat:


title: Ranskan 9. armeija

text: Ranskan 9. armeija () oli Ranskan maavoimien yhtymä, joka osallistui ensimmäiseen ja toiseen maailmansotaan.


title: Ranskan 9. armeija

text: Armeija perustettiin 5. marraskuuta 1939, jolloin se liitettiin Ranskan 1. armeijaryhmään.


title: Ranskan 9. armeija

text: Armeija oli ainoa yhtymä, joka oli alkuvaiheessa Ardennit läpäisseiden saksalaisjoukkojen tiellä toisessa maailmansodassa. Seuranneessa Sedanin taistelussa armeija lyötiin hajalle.


title: Ranskan 9. armeija

text: Armeijankomentajina olivat:


title: Ranskan 10. armeija

text: Ranskan 10. armeija () oli Ranskan maavoimien yhtymä, joka osallistui ensimmäiseen ja toiseen maailmansotaan. Ensimmäisessä maailmansodassa yhtymä taisteli Sommessa 1916.


title: Ranskan 10. armeija

text: 10. armeija, jota aluksi kutsuttiin détachment d'armée Maud'huy, perustettiin 1. lokakuuta 1914 kilpajuoksussa merelle.


title: Ranskan 10. armeija

text: Armeija osallistui 1914 Arrasin taisteluun ja toukokuussa 1915 toiseen Artoisin taisteluun, syyskuussa kolmanteen Artoisin taisteluun, heinäkuussa 1916 Sommen taisteluun ja huhtikuussa 1917 toiseen Aisnen taisteluun.


title: Ranskan 10. armeija

text: Lokakuussa 1917 Italian asevoimien komentajan kenraali Luigi Cadornan pyynnöstä armeija siirrettiin Italian rintamalle yhdessä brittiläisen siirtoarmeijan joukkojen kanssa muodostaen Italian siirtoarmeijan. Operaatioiden aikana armeijaan oli liitetty XII armeijakunta. Saksalaisilla vahvennetut Itävalta-Unkarin joukot pakottivat Caporetton taistelussa italialaiset vetäytymään. Ranskalaisjoukot ryhmitettiin pääosin Veronan ympäristöön, jonne joukot sijoitettiin torjumaan mahdollista Itävalta-Unkarin joukkojen hyökkäystä.


title: Ranskan 10. armeija

text: Armeija palasi 26. maaliskuuta 1918 Ranskaan, missä se osallistui kolmanteen Aisnen taisteluun, toiseen Marnen taisteluun ja sadan päivän hyökkäykseen. Armeijaan kuulunut XII armeijakunta pysyi Italiassa sodan päättymiseen asti.


title: Ranskan 10. armeija

text: Aselevon jälkeen armeija kuului Reininmaan miehitysjoukkoihin. 8. ja 10. armeija yhdistettiin 21. lokakuuta 1919, jolloin niistä muodostettiin Ranskan Reinin armeija.


title: Ranskan 10. armeija

text: Armeija perustettiin uudelleen 31. toukokuuta 1940, jolloin se alistettiin suoraan yleisesikunnalle. Armeija liitettiin 3. kesäkuuta Ranskan 3. armeijaryhmään ja edelleen 11. kesäkuuta yleisesikunnalle, mistä koillisen rintaman yleisesikunnalle 13. kesäkuuta.


title: Ranskan 10. armeija

text: Armeijankomentajina olivat:


title: Kinsey

text: Kinsey voi tarkoittaa ainakin seuraavia:


title: Josh Pritchard

text: Joshua Philip "Josh" Pritchard (s. 23. syyskuuta 1992 Stockport, Englanti) on walesilainen jalkapalloilija, joka edustaa englantilaista Gillingham FC:tä.


title: Josh Pritchard

text: Pritchard pelasi juniorina Manchester Unitedissa, josta hän siirtyi kesällä 2009 Fulhamiin. Pritchardin ensiesiintyminen Fulhamin ykkösjoukkueessa jäi tekemättä. Hän pelasi lainasopimuksilla norjalaisessa Tromsø IL:ssä ja suomalaisessa FC Hongassa. Kesällä 2013 Fulham vapautti Pritchardin sopimuksestaan, jonka jälkeen hän solmi kaksivuotisen sopimuksen Gillinghamin kanssa.


title: Josh Pritchard

text: Pritchard on pelannut Walesin alle 21-vuotiaiden maajoukkueessa.


title: FK Hoverla Užhorod

text: FK Hoverla Užhorod oli ukrainalainen jalkapalloseura, jonka kotipaikka oli Užhorod Taka-Karpatian alueella.


title: FK Hoverla Užhorod

text:
Seura perustettiin varsinaisesti vuonna 1946 nimellä Spartak Užhorod. Tosin seuran tunnuksissa viitataan ennen toista maailmansotaa pelanneeseen, vuonna 1925 perustettuun seuraan SC Rus. Suoraa yhtäläisyyttä näiden organisaatioiden välillä on vaikea löytää. Vuonna 1961 Spartak Užhorod nimettiin uudelleen Verhovynaksi ja kymmenen vuotta myöhemmin Hoverlaksi. Vuonna 1982 joukkueen nimeksi tuli Zakarpattia ja 1997 uudelleen Verhovyna - kahdeksi vuodeksi.
Vuonna 2001 Zakarpattia debytoi Ukrainan valioliigassa mutta jäi viimeiseksi ja putosi näin takaisin 1. liigaan. Seuraavat nousut tapahtuivat kausille 2004-05 ja 2007-08 ja jälleen molemmilla kerroilla visiitit jäivät vain yhden kauden mittaisiksi.
Ennen kauden 2011-12 alkua seura uudelleen nimettiin uudelleen FK Hoverla-Zakarpattia Užhorodiksi. Vuoden kuluttua Zakarpattia kuitenkin pudotettiin pois seuran virallisesta nimestä. Seura pelasi viimeiset vuotensa jälleen pääsarjassa, mutta lopetti toimintansa vuonna 2016 jäätyään ilman lisenssiä talousvaikeuksien vuoksi.


title: Aita (televisioelokuva)

text: Aita on suomalainen televisioelokuva vuodelta 2001. Sen on käsikirjoittanut Venla Mäkelä ja ohjannut Matti Ijäs.


title: Aita (televisioelokuva)

text: Keski-ikäinen Late yrittää kesälomalla rakentaa aitaa perheensä omakotitaloon, mutta ihastuu päätä pahkaa perheen tyttären uuteen ystävään, Helsingistä kioskia pitämään tulleeseen ja lolitamaisesti flirttailevaan 16-vuotiaaseen Saijaan.


title: Aita (televisioelokuva)

text: "Aita" sai vuonna 2002 parhaan tv-elokuvan Venlan ja Koura-palkintojen jaossa fiktiosarjan kunniamaininnan. Golden Chest 2002 -festivaaleilla Bulgariassa se sai Plovdivin kaupungin palkinnon.


title: Romeo ja Julia (vuoden 1916 elokuva)

text: Romeo ja Julia () on vuonna 1916 ensi-iltansa saanut J. Gordon Edwardsin ohjaama yhdysvaltalainen mykkä romanttinen draamaelokuva, jonka nimirooleissa ovat Theda Bara Juliana ja Harry Hilliard Romeona.


title: Romeo ja Julia (vuoden 1916 elokuva)

text: Fox Film Corporation toimi elokuvan tuotanto- ja levittäjäyhtiönä, ja se kuvattiin Foxin studioilla New Jerseyn Fort Leessä. Adrian Johnson oli laatinut käsikirjoituksen William Shakespearen tragedian "Romeo ja Julia" pohjalta. Elokuva sai Yhdysvaltain ensi-iltansa 22. lokakuuta vuonna 1916. "Romeo ja Julia" on nykyisin listattu kadonneeksi elokuvaksi.


title: Romeo ja Julia (vuoden 1916 elokuva)

text: Kolme päivää ennen "Romeo ja Julian" ensi-iltaa Metro Pictures Corporation julkaisi samannimisen elokuvan 19. lokakuuta 1916. Tämän "Romeo ja Julian" pääosissa ovat Francis X. Bushman Romeona ja Beverly Bayne Juliana. Molemmat elokuvat julkaistiin vuonna, jolloin tuli William Shakespearen kuolemasta 300 vuotta. Vuoden 1916 "Romeo ja Julia" -elokuvat kilpailivat lippuluukuilla yleisöstä. Metron versiossa näytellyt Bushman kertoi eräässä haastattelussa, että William Fox olisi varastanut välitekstejä omaan elokuvaversioonsa.


title: Romeo ja Julia (vuoden 1916 elokuva)

text: Romeo menee kuokkimaan Capulet’ien juhliin, missä hän tapaa Julian ensimmäisen kerran ja he rakastuvat toisiinsa ensisilmäyksellä. Juhlien jälkeen Romeo menee tapaamaan salaa Juliaa, ja kaksikko avioituu seuraavana päivänä. Suvut Montague ja Capulet riitautuvat, minkä seurauksena Romeo joutuu maanpakoon. Tällöin Julia laitetaan avioitumaan kreivi Parisin kanssa, mutta Julia kertoo Veli Lorenzolle mieluummin kuolevansa kuin naivansa kreivin. Veli Lorenzo antaa Julialle vahvaa yrttijuomaa, joka vaivuttaa hänet syvään uneen, jolloin muut pitävät häntä kuolleena. Lorenzon mukaan Julia heräisi hautaholvissa, ja Romeo olisi tällöin siellä. Julian herättyä he voisivat karata yhdessä. Suunnitelma kuitenkin epäonnistuu, kun Romeo kuulee Julian kuolemasta palvelijaltaan ja lähtee ostamaan myrkkyä. Veli Lorenzo on lähettänyt Romeolle kirjeen, jossa hän kertoo Julian oikean tilan ja antaa toimintaohjeet. Kirje ei kuitenkaan koskaan pääse perille. Ennen itsemurhaansa Romeo menee hautausmaalle ja tappaa kreivi Parisin. Romeo menee hautakammioon, juo myrkyn ja kuolee. Lorenzo ilmestyy paikalle liian myöhään. Julia herää ja huomaa Romeon kuolleen; tällöin Julia tappaa itsensä Romeon tikarilla. Kun Montaguet ja Capuletit saavat tietää tapahtuneen, he sopivat kauan kestäneen riitansa.


title: Henrik Enckell

text: Henrik Marcus Oliver Enckell (s. 26. toukokuuta 1960 Helsinki) on suomenruotsalainen psykoanalyytikko ja kirjailija. Enckell valmistui lääketieteen lisensiaatiksi Helsingin yliopistosta vuonna 1986 ja tohtoriksi Kuopion yliopistosta vuonna 2002. Hän toimi "The Scandinavian Psychoanalytic Review’n" päätoimittajana 1998–2002.


title: Henrik Enckell

text: Henrik Enckellin isä on Mikael Enckell. Hän on naimisissa dramaturgi Annina Paasosen kanssa, ja heillä on kolme lasta.


title: Tony Tuominen

text: Tony Tuominen (4. tammikuuta 1964 Helsinki – 7. joulukuuta 2000 Espoo) oli suomalainen sulkapallon maajoukkuepelaaja ja Suomen-mestari.


title: Tony Tuominen

text: Tuominen aloitti sulkapallouransa Badmintonklubben Smashin riveissä vuonna 1975. Ensimmäisen aikuisten Suomen-mestaruutensa hän voitti 17-vuotiaana vuonna 1981. Samana vuonna hän edusti ensimmäisen kerran Suomen miesten maajoukkuetta Helvetia Cupissa Norjassa. Uransa aikana hän pelasi maajoukkueessa 79 kertaa, viimeisen kerran vuonna 1996. Hän voitti 15 Suomen-mestaruutta vuosina 1981–1997, kolme kaksinpelissä, kymmenen nelinpelissä ja kaksi sekanelinpelissä. Maailmanlistalla hän sijoittui parhaimmillaan 22:nneksi syksyllä 1991.


title: Tony Tuominen

text: Tuominen kuoli joulukuussa 2000 sairastettuaan kahden vuoden ajan syöpää. Viime vuosinaan hän toimi Suomen Sulkapalloliitossa valmentajana ja maajoukkueen johtajana.


title: Hollister Co.

text: Hollister Co, tunnettu myös nimillä Hollister tai HCO, on yhdysvaltalainen Abercrombie & Fitchin omistama lifestyle-brändi. Etelä-Kalifornia-teemaisten vapaa-ajan vaatteiden ympärille rakentuva konsepti oli alun perin suunniteltu houkuttelemaan 14–18-vuotiaita kuluttajia, mihin pyrittiin muun muassa emoyhtiön Abercrombie & Fitch -brändiä halvemmilla hinnoilla. Tuotteet ovat saatavilla myymälöissä ja yhtiön verkkokaupan kautta.


title: Hollister Co.

text: Hollister Co on perustettu vuonna 2000. Sillä ei ole varsinaista historiaa, mutta Abercrombie & Fitch on luonut kuvitteellisen historian sen perustajan ympärille. Tämän historian mukaan John Hollister muutti New Yorkista Alankomaiden Itä-Intiaan ja perusti hänen nimeään kantavan yrityksen palattuaan Yhdysvaltoihin ja asettautuessaan Kaliforniaan vuonna 1922.